hotchpotch/miracl-hf-unified huggingface dataset:
নবাবগঞ্জ উপজেলা, দিনাজপুর
নবাবগঞ্জ বাংলাদেশের রংপুর বিভাগের অন্তর্গত দিনাজপুর জেলার একটি উপজেলা।
১। স্বপ্নপুরী;
৬।মাঠকুমপাড়া বৌদ্ধ বিহার,দোমাইল
১৭৯৩ সালে নবাবগঞ্জ অবিভক্ত দিনাজপুর জেলার থানা হিসেবে প্রতিষ্ঠিত হয়।
শিক্ষার দিক দিয়ে দেশের অন্যান্য উপজেলার থেকে নবাবগঞ্জ অনেকটা এগিয়ে। এখানে বেশকিছু কলেজ, হাইস্কুল, প্রাথমিক বিদ্যালয়, মাদ্রাসা অবস্থিত, যার মধ্যে ভাদুরিয়া হাই স্কুল এন্ড কলেজ, দাউদপুর বহুমুখী উচ্চ বিদ্যালয়, দাউদপুর ডিগ্রি কলেজ, নবাবগঞ্জ সরকারি পাইলট উচ্চ বিদ্যালয়, আফতাবগঞ্জ বি.ইউ. উচ্চ বিদ্যালয়, আফতাবগঞ্জ ডিগ্রি মহাবিদ্যালয়, আফতাবগঞ্জ মহিলা ডিগ্রি মহাবিদ্যালয়,দেওগাঁ ইমাম বখশ ফা‌যিল (ডি‌গ্রি) মাদ্রাসা, হাতিশাল ফাজিল মাদ্রাসা উল্লেখযোগ্য।
নবাবগঞ্জ উপজেলায় ৩টি নদী রয়েছে। নদীগুলো হচ্ছে করতোয়া নদী, যমুনেশ্বরী নদী এবং তুলসি গঙ্গা নদী।
জনাব শিবলী সাদিক এমপি (দিনাজপুর ৬)
জনাব আজিজুল হক চৌধুরী (সাবেক সংসদ সদস্য দিনাজপুর ৬)
শহীদ ক্যাপ্টেন মাহবুবুর রহমান(বীর মুক্তিযোদ্ধা)
শহীদ জহুর আলী (বীর মুক্তিযোদ্ধা)
ফুলবাড়ী উপজেলা, দিনাজপুর
ফুলবাড়ী বাংলাদেশের দিনাজপুর জেলার অন্তর্গত একটি উপজেলা।
দিনাজপুর জেলার একটি উপজেলা হল ফুলবাড়ী। উত্তরে পার্বতীপুর উপজেলা, পূর্বে নবাবগঞ্জ উপজেলা ও বিরামপুর উপজেলা, দক্ষিণে বিরামপুর উপজেলা এবং ভারত এবং পশ্চিমে চিরিরবন্দর উপজেলা।
ফুলবাড়ী উপজেলার ৭ টি ইউনিয়ন হলো -
ফুলবাড়ির কয়েকটি বিদ্যালয় বেশ সুনামের সাথেই শিক্ষার ক্ষেত্রে অবদান রেখে চলেছে। এর মধ্যে সুজাপুর মডেল উচ্চ বিদ্যালয়, জি.এম. পাইলট উচ্চ বিদ্যালয় ও ফুলবাড়ি মডেল উচ্চ বিদ্যালয় উল্লেখযোগ্য।
একটি সরকারি কলেজ রয়েছে। ফুলবাড়ি সরকারি কলেজে ইতোমধ্যে অনার্স কোর্স চালু করা হয়েছে। এছাড়াও ডিগ্রী পাশ কোর্স চালু রয়েছে।
ফুলবাড়ীতে দুটি নদী রয়েছে। নদী দুটি হচ্ছে খড়খড়িয়া নদী এবং ছোট যমুনা নদী।
মোস্তাফিজুর রহমান ফিজার, প্রাথমিক ও গণশিক্ষা মন্ত্রী।
বীরগঞ্জ উপজেলা
বীরগঞ্জ উপজেলা বাংলাদেশের দিনাজপুর জেলার অন্তর্গত একটি প্রশাসনিক এলাকা।
বীরগঞ্জ উপজেলাটি দিনাজপুর জেলা এবং ঠাকুরগাঁও জেলার মাঝামাঝি স্থানে অবস্থিত। দিনাজপুর জেলা সদর হতে এর দূরত্ব ২৮ কি: মি:। এর উত্তরে পঞ্চগড় জেলার দেবীগঞ্জ উপজেলা, পুর্বদিকে খানসামা উপজেলা, দক্ষিনে কাহারোল উপজেলা ও পশ্চিমে ঠাকুরগাঁও সদর উপজেলা। *সংসদ সদস্য : মনোরঞ্জন শীল গোপাল
১৭৯৩ সালে ঘোড়াঘাট অবিভক্ত দিনাজপুর জেলার থানা হিসেবে প্রতিষ্ঠিত হলে় বীরগঞ্জ থানা ১৮৭৩ সনে দিনাজপুর এবং ঠাকুরগাঁও জেলার মাঝামাঝি স্থানে প্রতিষ্ঠিত হয়। ১৯৮৩ সালে এটিকে উপজেলায় উন্নত করা হয়। ইহা দিনাজপুর জেলা হতে ২৮ কি: মি: দূরে একটি খাদ্য উদ্বৃত্ত উপজেলা। ১১টি ইউনিয়ন এবং ১টি পৌরসভার সমন্বয়ে গঠিত। অত্র উপজেলায় ২,৬৯,৮৯৩ (আদম শুমারী ২০০১) জন লোক বসবাস করে। এর আয়তন ৪১৩ বর্গ কি: মি:। অত্র উপজেলার মধ্য দিয়ে ঢেপা ও করতোয়া নামীয় ২টি নদী প্রবাহিত হয়েছে। মুসলমান, হিন্দু, খ্রিষ্টান, সাওতাল উপজাতীসহ বিভিন্ন সম্প্রদায়ের লোক এই উপজেলায় বাস করে।প্রত্যেকের মধ্যে সাম্প্রদায়িক সম্প্রীতি বিদ্যমান। মাথাপিছু জমির পরিমাণ ০.৩১ একর। ভুট্টা, ধান, গম, পাট, আলু, সরিষা, শাক-সবজ্বি ও ফলমূল ইত্যাদি এই উপজেলার প্রধান ফসল। চাউলের মিল ছাড়া অন্যান্য শিল্প কারখানা গড়ে উঠেছে।
দিনাজপুর জেলার উত্তরে দিনাজপুর-পঞ্চগড় মহাসড়ক সংলগ্ন বীরগঞ্জ উপজেলা ১১(এগার)টি ইউনিয়ন নিয়ে গঠিত একটি বড় উপজেলা। এ উপজেলা সদরের ০৫নং সুজালপুর ইউনিয়ন পরিষদের ০৪টি মৌজার আংশিক এলাকা আয়তনে ৬.৩০বর্গ কি.মি. ; ১৫জুন,২০০২খ্রিঃ তারিখে বীরগঞ্জ পৌরসভা স্থাপিত হয় ।
বেসরকারী ব্যাংক : ইসলামী ব্যাংক, পূবালীসহ অন্যান্য 
শিক্ষার দিক দিয়ে এই উপজেলাকে শিক্ষা নগরী বলা হয়। এখানকার সরকারী ও বেসরকারী প্রতিষ্ঠানগুলো সফলতার সঙ্গে জেলা সদরের সঙ্গে পাল্লা দিয়ে এগিয়ে চলছে। এর মধ্যে উল্লেখযোগ্য -
গোলাপগঞ্জ উচ্চ বিদ্যালয়,গোলাপগঞ্জ,বীরগঞ্জ
বীরগঞ্জ পাইলট সরকারী উচ্চ বিদ্যালয়, বীরগঞ্জ
বীরগঞ্জ সরকারী বালিকা উচ্চ বিদ্যালয়, বীরগঞ্জ
বীরগঞ্জ সরকারী কলেজ,
বীরগঞ্জ
বীরগঞ্জ মহিলা কলেজ,
বীরগঞ্জ
ইব্রাহিম মেমোরিয়াল শিক্ষা নিকেতন
,বীরগঞ্জ
ডে-লাইট ইন্টারন্যাশনাল স্কুল,
বীরগঞ্জ
মডেল সরকারি প্রাথমিক বিদ্যালয়, বীরগঞ্জ
নওপাড়া স্কুল অ্যান্ড কলেজ।
মাহানপুর আদর্শ উচ্চ বিদ্যালয়
ধান, গম, পাটসহ সকল ফসল উৎপাদিত হয়। এছাড়া এখানে বহু চালকল বিদ্যমান। যা সারাদেশে চাল সরবরাহ করে। এছাড়া বিভিন্ন কারখানা ও কুটির শিল্প গড়ে উঠেছে।
উপজেলা সদরের চাকাইতে ৫০ শয্যাবিশিষ্ট উপজেলা স্বাস্থ্য কমপ্লেক্স অবস্থিত। কম সংখ্যক জনবল নিয়েও এটি অত্র এলাকার বিশালগোষ্ঠীকে স্বাস্থ্য সেবা দিয়ে যাচ্ছে। এছাড়াও পৌর শহরে ব্যাঙের ছাতার মতন অসংখ্য ক্লিনিক ও ডায়াগনস্টিক সেন্টার গড়ে উঠেছে। গ্রাম পর্যায়ে রয়েছে কমিউনিটি ক্লিনিক ও স্বাস্থ্যসেবা কেন্দ্র এবং হাসপাতাল।বীরগঞ্জ সমিতি, ঢাকা
Student association of Birganj, Dhaka
Pilotian-2k17
Birganj Public Library
স্বপ্নঘুড়ি(এসএসসি ব্যাচ-২০০৭,বীরগঞ্জ )
|accessdate=
কাহারোল উপজেলা
কাহারোল বাংলাদেশের দিনাজপুর জেলার অন্তর্গত একটি উপজেলা।
দিনাজপুর জেলার অন্তর্গত কাহারোল উপজেলা মোট আয়তন ২০৫.৫৪ বর্গ কি: মিটার। এ উপজেলার উত্তরে বীরগঞ্জ উপজেলা, পূর্বে খানসামা উপজেলা ও দিনাজপুর সদর উপজেলা, দক্ষিণে বিরল উপজেলা এবং পশ্চিমে বোচাগঞ্জ উপজেলা অবস্থিত।
ইউনিয়নের সংখ্যা ০৬টি, মৌজার সংখ্যা ১৫৩ টি, গ্রামের সংখ্যা ১৫২ টি।
কাহারোল উপজেলা দিনাজপুর জেলার অধীনে গঠিত ছোট একটি উপজেলা যা বৃটিশ শাসন আমলে ১৯১৫ সালে থানা হিসেবেগঠিত হয়েছিল। পরবর্তীতে ১৯৮৩ সালে এটি উপজেলা ঘোষিত হয়। এ উপজেলা মোট ৬টি ইউনিয়ন, ১৫৩টি মৌজা, ১৫২টি গ্রাম নিয়ে গঠিত। উপজেলার নামকরনের সঠিক ইতিহাস জানা যায় নাই। তবে জনশ্রুতি রয়েছে যে, এখানে অনেকদিন আগে ‘‘কাহার’’ নামে একটি আদিবাসী সম্প্রদায় বসবাস করত। তারা সন্ধ্যে বেলায় একত্রে গান করত যাকে স্থানীয় ভাষায় ‘‘রোল’’ বলা হতো। সাধারণ মানুষের বিশ্বাস ‘কাহার’ এবং ‘রোল’ এই দু’টি শব্দ থেকে উদ্ভব হয়েছে কাহারোল উপজেলার নাম।
২০১১ সালের আদমশুমারী অনুযায়ী পুরুষ- ৭৭২৫৩ জন, মহিলা-৭৭,১৭৯ জন। মোট- ১,৫৪,৪৩২ জন।
কলেজের সংখ্যা ৭টি, হাই স্কুলের সংখ্যা ৪৬টি, মাদ্রাসার সংখ্যা ১৪টি, সরকারী প্রাথমিক বিদ্যালয়ের সংখ্যা ১২১টি।
অর্থকরী ফসল ধান, গম ভূট্টা, আখ, রবি শষ্য ইত্যাদি।
কাহারোল উপজেলায় ৩টি নদী রয়েছে। নদীগুলো হচ্ছে পুনর্ভবা নদী, ঢেপা নদী এবং আত্রাই নদী।
কাহারোল উপজেলায় বাংলাদেশ প্রত্নতত্ত্ব অধিদপ্তর এর তালিকাভুক্ত দুটি প্রত্নতাত্ত্বিক স্থাপনা কান্তনগর মন্দির ও নয়াবাদ প্রাচীন মসজিদ আছে।
খানসামা উপজেলা
খানসামা বাংলাদেশের দিনাজপুর জেলার অন্তর্গত একটি উপজেলা।
এই উপজেলাটির উত্তরে পঞ্চগড় জেলার দেবীগঞ্জ উপজেলা, দক্ষিণে দিনাজপুর সদর উপজেলা ও চিরিরবন্দর উপজেলা, পূর্বে নীলফামারী সদর উপজেলা ও পশ্চিমে দিনাজপুর জেলার বীরগঞ্জ উপজেলা ও কাহারোল উপজেলা অবস্থিত। খানসামা উপজেলাটি করতোয়া নদীর উপরে অবস্থিত। নদীর বিপরীত তীরে বীরগঞ্জ উপজেলা অবস্থিত।
এই উপজেলার ইউনিয়নের সংখ্যা ৬টি -
খানসামা ফারসী শব্দ। এর আভিধানিক অর্থ - ভৃত্য বা চাকর। কথিত আছে এই উপজেলায় এক ধনাঢ্য বণিকের (কারো মতে ইংরেজ বণিক) এক অতীব অনুগত ভৃত্য ছিল। ভৃত্যটি সততা, বিশ্বস্ততা ও শিষ্টাচারের জন্য এতদ অঞ্চলে অত্যন্ত সুখ্যাতি লাভ করেছিল। কালক্রমে তার স্মৃতিকে স্মরণীয় করে রাখার জন্য এ অঞ্চলটির নামকরণ কর হয় 'খানসামা'। খানসামা নামকরণ করা হয় ১৮৯১ সালের ২১ শে জানুয়ারি।
খানসামা থানা সৃষ্টি করা হয় ১৮৯১ সালে এবং থানাকে উপজেলায় রূপান্তর করা হয় ১৯৮৩ সালে।
২০১১ সনের আদমশুমারি মোতাবেক মোট জনসংখ্যা ১,৭৮,৩১৪ জন। এর মধ্যে পুরুষ-৯০,০৩৮ জন এবং মহিলা-৮৮,২৭৬ জন। জনসংখ্যার ঘনত্ব ৯৫৬জন/বর্গ কি মি
এখানে আছে,
তাছাড়া আরও রয়েছে ২৬টা উচ্চ বিদ্যালয়। আরো অনেক প্রাইমারী বিদ্যালয়।
খানসামা উপজেলাটা যেহেতু করতোয়া নদীর উপর সেজন্য এখানে অনেক ভাল ফসল ফলে, তবে এখানে সব ধরনের ফসল ফলে। তবে আলু, ভুট্টা, ধান, গম, পিয়াজ, কলা ইত্যাদি চাষ করা হয়। তাছাড়া এখানে অনেক বেশী পরিমাণে পাট চাষ করা হয়। আর বর্ষাকালে প্রচুর মাছ পাওয়া যায় খালে বিলে।
খানসামা উপজেলায় ৩টি নদী রয়েছে। নদীগুলো হচ্ছে আপার করতোয়া নদী, ছোট যমুনা নদী এবং আত্রাই নদী।
১. মোহাম্মাদ সলিম উদ্দিন আহমেদ
২. কর্নেল মোহাম্মাদ আব্দুস সবুর
৩. আবুল হাসান মাহমুদ আলীখানসামা উপজেলাটি করতোয়া নদীর উপরে আবস্থিত। তাছাড়া করতোয়া নদীর উপর রয়েছে সুবিশাল জিয়া সেতু। যা খানসামা উপজেলা ও বীরগঞ্জ উপজেলাকে এক সাথে সংযুক্ত করেছে।
হাকিমপুর উপজেলা
হাকিমপুর বাংলাদেশের দিনাজপুর জেলার অন্তর্গত একটি উপজেলা।
এই উপজেলার উত্তরে নবাবগঞ্জ উপজেলা ও বিরামপুর উপজেলা, দক্ষিণে পাঁচবিবি উপজেলা, পূর্বে ঘোড়াঘাট উপজেলা, পশ্চিমে ভারতের পশ্চিমবঙ্গ রাজ্য ও বিরামপুর উপজেলা।
হাকিমপুর উপজেলার ইউনিয়ন ৩টি -
২০১১সালের আদমশুমারী অনুযায়ী হাকিমপুর উপজেলার জনসংখ্যাঃ ৯২,৫৯৯জন। এর মধ্যে পুরুষ - ৪৭,১৬২জন এবং মহিলা - ৪৫,৪৩৭জন।
অত্র পৌরসভায় হাকিমপুর সরকারী ডিগ্রী কলেজ, হাকিমপুর মহিলা ডিগ্রী কলেজ নামক ০২টি ডিগ্রী কলেজ, বাংলাহিলি সরকারি বালিকা উচ্চ বিদ্যালয় নামে ০১টি সরকারী মাধ্যমিক বিদ্যালয়, বাংলাহিলি পাইলট স্কুল এন্ড কলেজ নামে ০১টি বে-সরকারী পাইলট উচ্চ বিদ্যালয়, হিলি পাবলিক স্কুল নামে ০১টি প্রাইভেট উচ্চ বিদ্যালয়, ৪৬টি সরকারী প্রাথমিক বিদ্যালয়, ০৮ টি কিন্ডার গার্ডেন স্কুল রয়েছে।
হাকিমপুর উপজেলায় ২টি নদী রয়েছে। নদীগুলো হচ্ছে ছোট যমুনা নদী এবং তুলসি গঙ্গা নদী।
দিনাজপুর সদর উপজেলা
দিনাজপুর সদর বাংলাদেশের দিনাজপুর জেলার অন্তর্গত একটি উপজেলা।
২৫.৬৩° উত্তর ৮৮.৬৫° পূর্ব । এই উপজেলার উত্তরে - কাহারোল উপজেলা ও খানসামা উপজেলা, পূ­র্ব- চিরিরবন্দর উপজেলা, পশ্চি­ম- বিরল উপজেলা এবং দক্ষি­ণ- ভার­­তের পশ্চিম বঙ্গ।
দিনাজপুর সদর উপজেলা প্রাচীন বাংলার পুন্ড্রবর্ধনের একটি অংশ ছিল। ধারনা করা হয় দিনাজ বা দিনারাজ নাম হতে দিনাজপুর নামকরণ করা হয়েছে। মোগল সম্রাট আকবরের সময় কাশিঠাকুর মালদহ এবং দিনাজপুর জেলার একক জমিদারী প্রতিস্ঠা করেন। বস্তুত এই জমিদারী হতে পর্যায়ক্রমে রাজনৈতিক ও ভৌগোলিক বিভিন্ন বিবর্তনের মধ্য দিয়ে দিনাজপুর জেলার কেন্দ্র বিন্দু হিসেবে দিনাজপুর সদর উপজেলা প্রতিষ্ঠিত হয়। আধুনিক দিনাজপুর সদর উপজেলা ১৭৮৬ সালে বৃটিশ শাসনের সময় প্রশাসনিক একক হিসেবে কাজ শুরু করে।দিনাজপুর সদর থানা সৃষ্টি ১৮৯৯ সালে এবং থানাকে উপজেলা করা হয় ১৯৮৩ সালে। দিনাজপুর পৌরসভা ১৮৫৬ সালে প্রতিষ্ঠিত হয়।দিনাজপুর সদর উপজেলার মোট আয়তন ১৩৬.৮১ বর্গ কি.মি.। উত্তরে কাহারোল এবং খানসামা উপজেলা, দক্ষিণে ভারতের পশ্চিমবঙ্গ রাজ্য, পূর্বে চিরিরবন্দর উপজেলা, পশ্চিমে বিরল উপজেলা। প্রধান নদী: পুনর্ভবা ও আত্রাই। এই উপজেলার ১০ টি ইউনিযন এবং একটি পেৌরসভা আছে।
মহান মুক্তিযুদ্ধে ২৭ মার্চ, ১৯৭১ সালে পাকিস্তানিদের সামরিক স্থাপণা দিনাজপুর কুঠিবাড়ির পতন হয় এবং দিনাজপুর শহর ১৪ এপ্রিল, ১৯৭১ পর্যন্ত মুক্তাঞ্চল হিসাবে টিকে থাকে। ২০ ডিসেম্বর, ১৯৭১ তারিখে ঐতিহাসিক গোড়া শহীদ বড়মাঠে জনাব আব্দুর রহিম (প্রশাসক ৯ নং জোন) আনুষ্ঠানিকভাবে স্বাধীন বাংলাদেশের জাতীয় পতাকা উত্তোলন করা হয়।
উপ­জেলার জনসংখ্যা
(২০০১ আদম শুমারী অনুযায়ী)ঃ
মোট -৪২৪৭৭৬ জন , পুরুষ- ২,২১,৬৯৭ মহিলা- ২,০৩,০৭৯
ধর্ম ভিত্তিক জনসংখ্যাঃ
মুসলিম- ৩,৪৯,৯০০ জন, হিন্দু- ৬৮,৭০৩ জন, বৌদ্ধ- ৪,০৪৪ জন, খৃষ্টান-৬৮ জন, অন্যান্য- ২,০৬১ জন।
খানার সংখ্যাঃ
৯০,৬৩৯টি, খানার গড় লোক সংখ্যা- ৪.৬০ জন,
জনসংখ্যার ঘনত্ব (বঃকিঃ)- ১১৯৯ জন, জনসংখ্যা বৃদ্ধির হার- ১.৭৩ জন।দিনাজপুর সদর উপজেলা মুলতঃ কৃষি নির্ভর। এখানে প্রচুর পরিমাণে নানা ধরনের উন্নতমানের ধান উৎপাদন হয়। খাদ্যের স্বয়ং সম্পূর্ণ এই উপজেলা হতে বিভিন্ন ধরনের সুগন্ধি চালসহ সাধারণ মানের চাল দেশের বিভিন্ন এলাকায় সরবরাহ করা হয়। ধান ছাড়াও ভুট্টা, গম, টমেটো, আলু এবং নানান ধরনের সব্জি এ অঞ্চলের উৎপাদিত কৃষি পণ্যের অন্যতম। দিনাজপুর সদর উপজেলার মাসিমপুরের বেদানা লিচুর সুখ্যাতি বিশ্বজোড়া। কৃষি ছাড়াও কৃষি নির্ভর বিভিন্ন শিল্প বিশেষতঃ আধুনিক চাল কলের ব্যাপক বিস্তার ঘটেছে। এ ছাড়াও পাপড় শিল্পের ঐতিহ্য ও খ্যাতি রয়েছে।
বিরল উপজেলা
বিরল বাংলাদেশের দিনাজপুর জেলার অন্তর্গত একটি উপজেলা।
এই উপজেলার উত্তরে বোচাগঞ্জ উপজেলা ও কাহারোল উপজেলা, দক্ষিণে দিনাজপুর সদর উপজেলা ও ভারতের পশ্চিমবঙ্গ রাজ্য, পূর্বে দিনাজপুর সদর উপজেলা ও পুনর্ভবা নদী, ভারতের পশ্চিমবঙ্গ রাজ্য ও বোচাগঞ্জ উপজেলা।
বিরল উপজেলায় ১২টি ইউনিয়ন রয়েছে।
এ অঞ্চলের অর্থনীতি কৃষি নির্ভর।ধান,ভুট্টা,গম, লিচু এখানকার প্রধান উৎপাদনকারী ফসল। এ উপজেলার মাধববাটী গ্রাম লিচু চাষের জন্য বিখ্যাত।
বিরল উপজেলায় ২টি নদী রয়েছে। নদীগুলো হচ্ছে পুনর্ভবা নদী এবং টাঙ্গন নদী।
ছতিশ চন্দ্র রায় শিক্ষা প্রতিমন্ত্রী ১৯৯৬।
অধ্যাপক ইউসুফ আলী। প্রথম শিক্ষা মন্ত্রী।
১। কড়ই বিল ২। ধর্মপুরের শালবন ৩। দীপশিখা মেটিস্কুল।
চিরিরবন্দর উপজেলা
চিরিরবন্দর উপজেলা বাংলাদেশের দিনাজপুর জেলার অন্তর্গত একটি প্রশাসনিক কেন্দ্র।
জেলা সদর হতে ১৬ কি.মি পূর্বে এর অবস্থান। এই উপজেলার উত্তরে খানসামা উপজেলা, পূর্বে পার্বতীপুর উপজেলা, দক্ষিণে ফুলবাড়ী উপজেলা ও ভারত এবং পশ্চিমে দিনাজপুর সদর উপজেলা।
বৃটিশ আমলে চিরির নদীর তীরে সওদাগররা বড় বড় নৌকায় করে পণ্য আনা নেয়া করত। ব্যবসার কারণে এখানে একটি বন্দর গড়ে ওঠে। এ চিরির নদীর নামানুসারে বন্দরটির নাম হয় চিরিরবন্দর। ১৯১৪ সালে চিরিরবন্দর থানা গঠিত হয়। এরপর ১৯৮৩ সালে চিরিরবন্দর উপজেলায় পরিণত হয়।
২০১১ সালের জরিপ অনুযায়ী মোট জনসংখ্যা ২,৯২,৫০০ জন; এর মধ্যে পুরুষ - ১,৪৬,৬১৯ জন এবং মহিলা - ১,৪৫,৮৮১ জন। জনসংখ্যার ঘনত্ব ৮৫৯।
প্রধান শিক্ষা প্রতিষ্ঠানগুলোর মধ্যে:চিরিরবন্দর উপজেলার অধিকাংশ মানুষই কোন না কোনভাবে কৃষি কাজের সাথে জড়িত। ধান, গম, ভুট্টা, কলা ও আলু প্রধান অর্থকরী ফসল। এছাড়া পেঁয়াজ, রসুন, লিচুও অন্যতম। নদীতে প্রাপ্ত মাছ ছাড়াও এ অঞ্চলে বাণিজ্যিকভাবে মাছ চাষ করা হয়।
চিরিরবন্দরে তিনটি নদী রয়েছে। নদী তিনটি হচ্ছে আত্রাই নদী, ছোট যমুনা নদী এবং কাঁকড়া নদী
চিরিরবন্দর উপজেলায় ইউনিয়ন রয়েছে ১২ টি।
বেলকুচি উপজেলা
বেলকুচি উপজেলা বাংলাদেশের সিরাজগঞ্জ জেলার অন্তর্গত একটি উপজেলা।
১৭৮৭ সালে সিরাজ আলী চৌধুরী বড়বাজু পরগনার সাত আনা ক্রয় করে জমিদারী পত্তন করেন। বেলকুচি ছিল সেই সিরাজগঞ্জ জমিদারির রাজধানী। যমুনার করালগ্রাসে কয়েকবার জমিদারী নিশ্চিহ্ন হয়েছে। আইয়ুব খানের আমলে ১৯৭৯ সালে থানা সার্কেল অফিসার এবং স্বাস্থ্য অফিসারের পদ সৃষ্টি হয়। মূলতঃ ১৯২১ সালে শাহজাদপুর উল্লাপাড়া, সিরাগঞ্জ থানা সমূহ হতে ১০৮ টি মৌজা নিয়ে বেলকুচি থানা প্রতিষ্ঠিত হয়। প্রথমে বেলকুচি মৌজায় এর কার্যালয় স্থাপিত হয়। গণপ্রজাতন্ত্রী বাংলাদেশ সরকারের নতুন প্রশাসনিক ব্যবস্থার আওতায় এই থানাকে ১৯৮৩ সালে বেলকুচি মান উন্নীত থানা হিসাবে উদ্ধোধন করা হয়। পরে এটি উপজেলা হিসাবে মর্যাদা পায়। বর্তমানে বেলকুচি উপজেলা একটি পৌরসভা, ৬টি ইউনিয়ন, ১০৯টি মৌজা এবং ১৫১টি গ্রাম নিয়ে গঠিত।
ভৌগোলিক অবস্থান
সিরাজগঞ্জ জেলা সদর হতে ২০ কিঃ মিঃ দূরত্ব দক্ষিণ দিকে অবস্থান। বেলকুচি উপজেলাটি ২৪˚ ১৩র্ উত্তর অক্ষাংশ থেকে ২৪˚ ২২র্ উত্তর অক্ষাংশ এবং ৮৯˚ ৩৭র্ পূর্ব দ্রাঘিমাংশ থেকে ৮৯˚ ৪৭র্ পূর্ব দ্রাঘিমাংশ পর্যমত বিস্তৃত।
উপজেলার ইতিহাস
১৯২১ সালে শাহ্জাদপুর, উল্লাপাড়া ও সিরাজগঞ্জ থানা হতে মোট ১০৮টি মৌজা নিয়ে বেলকুচি থানাটি প্রতিষ্ঠিত হয়। প্রথমে বেলকুচি মৌজায় এর কার্যালয় স্থাপিত হয়। প্রশাসনিক ব্যবস্থার আওতায় এই থানাকে স্থানীয় সরকার অধ্যাদেশ ১৯৮২ বলে এপ্রিল ১৯৮৩, ১লা বৈশাখ ১৩৯০ বাংলা সনে বেলকুচি থানাকে মানোন্নীত থানা হিসেবে উন্নীত করা হয়। বর্তমানে বেলকুচি উপজেলাটি ১টি পৌরসভা, ০৬টি ইউনিয়ন, ১০৮টি মৌজা ও ১৫১ টি গ্রাম নিয়ে গঠিত। ইউ/পি গুলো হলোঃ (১) বেলকুচি সদর, (২) রাজাপুর, (৩) ভাঙ্গাবাড়ী ইউনিয়ন, (৪) দৌলতপুর(তেঁয়াশিয়া) , (৫) ধুকুরিয়াবেড়া ও (৬) বড়ধুল। উপজেলা শহরটি ৮টি পূর্ণ মৌজা ও ১টি’র আংশিক মৌজা নিয়ে গঠিত। উপজেলা শহরের আয়তন ১৯.৩০ বর্গ কিঃমিঃ।
মোট ভোটার সংখ্যাঃ ১,৯৬,২৩৯ (পুরুষ-৯৯,৪১১ মহিলা- ৯৬,৮২৮)। নির্বাচনী এলাকাঃ ৬৬ সিরাজগঞ্জ-৫ (বেলকুচি-চৌহালী উপজেলা নিয়ে গঠিত)
কলেজ সমূহ
মাধ্যমিক বিদ্যালয় সূমহ
নিম্ন-মাধ্যমিক-বিদ্যালয়
মাদ্রাসা
রায়গঞ্জ উপজেলা
রায়গঞ্জ বাংলাদেশের সিরাজগঞ্জ জেলার অন্তর্গত একটি উপজেলা।
রায়গঞ্জের পূর্বে সিরাজগঞ্জ সদর উপজেলা ও পশ্চিমে সিরাজগঞ্জেরই তাড়াশ উপজেলা অবস্থিত। এছাড়া উত্তরে অবস্থিত বগুড়ার শেরপুর উপজেলা ও ধুনট উপজেলা, ও দক্ষিণে সিরাজগঞ্জের উল্লাপাড়া উপজেলা ও কামারখন্দ উপজেলা।
= শিক্ষা =
রায়গঞ্জে বেশকিছু শিক্ষাপ্রতিষ্ঠান রয়েছে। এর মধ্যে নামকরা কিছু মাধ্যমিক স্কুল:
১. ধানঘরা মডেল উচ্চ বিদ্যালয়।
২. চান্দাইকোনা উচ্চ বিদ্যালয়। 
৩. রায়গঞ্জ পাইলট উচ্চ বিদ্যালয়।
৪. রায়গঞ্জ সদর বালিকা উচ্চ বিদ্যালয়
এ উপজেলার শিক্ষার্থীরা দেশের কিছু নামকরা বিশ্ববিদ্যালয়ে পড়াশোনা করছে।
কামারখন্দ উপজেলা
কামারখন্দ বাংলাদেশের সিরাজগঞ্জ জেলার অন্তর্গত একটি উপজেলা।
কামারখন্দ উপজেলার উত্তর পুর্ব দিকে সিরাজগঞ্জ সদর উপজেলা, উত্তর পশ্চিমে রায়গঞ্জ উপজেলা, দক্ষিণ পুর্বদিকে বেলকুচি উপজেলা, দক্ষিণ পশ্চিম দিকে উল্লাপাড়া উপজেলা।
এই উপজেলার ইউনিয়নসমুহ হচ্ছে -
সীমানা উত্তরে সিরাজগঞ্জ সদর , পূর্বে বেলকুচি উপজেলা, দক্ষিণে উল্লাপাড়া উপজেলা এবং পশ্চিমে 
উল্লাপাড়া উপজেলা।
আয়তন ২২৬৬৫ একর /৯১৬৪ হেক্টর/৯১.৬১ বর্গ কিলো/৩৫.৭০ বর্গ মাইল
জনসংখ্যা ১৩৩৩৩২ জন (প্রায়)
পুরুষ ৬৭৮৭৬ জন (প্রায়)
মহিলা ৬৯৪৫৬ জন (প্রায়)
ভৌগলিক পরিচিতিঃ- কামারখন্দ উপজেলার উত্তর পুর্ব দিকে সিরাজগঞ্জ সদর উপজেলাউত্তর পশ্চিমে রায়গঞ্জ উপজেলাদক্ষিণ পুর্বদিকে বেলকুচি উপজেলাদক্ষিণ পশ্চিম দিকে উল্লাপাড়া উপজেলা।মানচিত্রে কামারখন্দ ছবি
এই উপজেলায় স্বাক্ষরতার হার ৭৫% । এখানে ১টি সরকারি মাধ্যমিক বিদ্যালয় এবং ১টি সরকারি কলেজ রয়েছে। এছাড়াও ৫টি বেসরকারি কলেজ এবং ১টি কারিগরি কলেজ রয়েছে।
কৃষি এই উপজেলার প্রধান অর্থনৈতিক চালিকা শক্তি।এই এছাড়াও চাকুরি, ব্যবসায় এবং তাতঁ শিল্পের মাধ্যমে অনেকে জীবিকা নির্বাহ করেন।
শাহজাদপুর উপজেলা
শাহজাদপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
এই উপজেলাটি সিরাজগঞ্জ জেলা সদর থেকে ৫০ কিলোমিটার দূ্রত্বে অবস্থিত। এর উত্তরে উল্লাপাড়া ও বেলকুচি উপজেলা, দক্ষিণে পাবনার বেড়া উপজেলা, পূর্বে চৌহালি উপজেলা এবং পশ্চিমে পাবনার ফরিদপুর উপজেলা। শাহজাদপুর উপজেলা সদরের পশ্চিমে পঞ্চগড়-নগরবাড়ি বিশ্বরোড এবং পূর্বে প্রবাহিত হচ্ছে করতোয়া নদী। এর পূর্ব প্রান্তে রয়েছে বাংলাদেশের যমুনা নদী। অবশ্য যমুনার ওপারেও (পূর্বে) এই উপজেলাটির কিছু অংশ বিস্তৃত। এর আয়তন ৩২৫ বর্গ কিলোমিটার। নদ-নদীগুলো হচ্ছেঃ যমুনা, করতোয়া, হুড়াসাগর ও বড়াল।শাহজাদপুর বাংলাদেশের একটি ঐতিহ্যবাহী উপজেলা। বৃটিশ শাসনামলে এই উপজেলায় একটি মুনসেফ কোর্ট এবং একটি জেলখানা ছিল। এটি বর্তমানে সিরাজগঞ্জ জেলার একটি বিশেষ গুরুত্বপূর্ণ উপজেলা। কথিত আছে যে, ১২৫০ খ্রিস্টাব্দের কাছাকাছি সময়ে মধ্যপ্রচ্যের ইয়েমেনের শাহজাদা মখদুম শাহদৌলা ইসলাম প্রচারের উদ্দেশ্যে তিন ভাগ্নে (১) খাজাকালীন দানিশমন্দ, (২) খাজা নুর, (৩) খাজা আনওয়ার, তাদের মাতা (মখদুম সাহেবের ভগ্নি), বার জন প্রসিদ্ধ দরবেশ এবং কিছু সংখ্যক সহচর নিয়ে নদী পথে জাহাজে রওনা দেন। তিনি তার সহচরদের নিয়ে একসময় বর্তমান শাহজাদপুর ভূখণ্ডে এসে পৌঁছান। তিনি এখানে ইসলাম প্রচার শুরু করলে স্থানীয় হিন্দু রাজার সাথে তার যুদ্ধ বেঁধে যায় এবং তিনি সেই যুদ্ধে শহীদ হন। কিন্তু স্থানটি মুসলমানদের দ্বারা বিজিত হয়। মখদুম শাহদৌলা-এর মৃত্যুর পর তার সহচরদের প্রচেষ্টায় এখানে ইসলাম ধর্ম প্রতিষ্ঠিত হয়। ইয়েমেনের সেই সাধক বীর শহীদ হযরত মখদুম শাহদৌলা (রহঃ)-এর নাম অনুসারে এই ভূখণ্ডের নামকরণ হয়েছে।
শাহজাদপুর থানা ১৮৪৫ সালে গঠিত হয় এবং ১৯৮২ সালে এটি উপজেলায় রূপান্তরিত হয়। শাহজাদপুর পৌরসভা ২০ অক্টোবর ১৯৮৯ সালে প্রতিষ্ঠিত হয়।
২০১১ সালের আদমশুমারী অনুসারে এখানকার জনসংখ্যা ৫,৫৬,৩৫০ জন। প্রতি বর্গ কিলোমিটারে জনসংখ্যার ঘনত্ব ১,৪৮১ জন (প্রায়)।
কাজীপুর উপজেলা
কাজীপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
সিরাজগঞ্জ জেলা সদর হতে ২৬ কি. মি দূরে কাজিপুর উপজেলা অবস্থিত। এই উপজেলার পূর্ব দিকে নদী, পশ্চিমে বগুড়া জেলার ধুনট উপজেলা।
কাজিপুর উপজেলা ১২টি ইউনিয়ন ও ১টি পৌরসভা নিয়ে গঠিত। ৬টি ইউনিয়ন সম্পূর্ণভাবে যমুনা নদীর চর এলাকায় অবস্থিত; নদীর ভাঙ্গনের কারণে আরো ৪টি ইউনিয়নের অংশবিশেষ চর এলাকায় অবস্থিত।
কাজিপুর উপজেলার ইউনিয়নসমূহ হচ্ছে -
স্বাধীনতা যুদ্ধ চলাকালে এই চর এলাকা মুক্তিযোদ্ধাদের তুলনামূলক নিরাপদ স্থান হিসেবে বিবেচিত হত। ১৯৭১ সালের ডিসেম্বর মাসে গান্ধাইল ইউনিয়নের বরইতলা গ্রামে মুক্তিযোদ্ধা ও হানাদার পাক বাহিনীর মধ্যে এক রক্তক্ষয়ী যুদ্ধ সংগঠিত হয়। উক্ত যুদ্ধে পাক হানাদার বাহিনীর ব্যাপক ক্ষতি হয় এবং মুক্তিযোদ্ধারা জয়লাভ করেন। শহীদ মুক্তিযোদ্ধা স্মরণে সেখানে একটি স্মৃতিস্তম্ভ নির্মাণ করা হয়।
সিরাজগঞ্জ সদর উপজেলা
সিরাজগঞ্জ সদর বাংলাদেশের সিরাজগঞ্জ জেলার অন্তর্গত একটি উপজেলা।
এই উপজেলার উত্তরে কাজীপুর উপজেলা, দক্ষিণে কামারখন্দ উপজেলা ও বেলকুচি উপজেলা, পূর্বে সরিষাবাড়ি উপজেলা, ভুঞাপুর উপজেলা ও কালিহাতি উপজেলা, পশ্চিমে কামারখন্দ উপজেলা, রায়গঞ্জ উপজেলা ও ধুনট উপজেলা।
তাড়াশ উপজেলা
তাড়াশ উপজেলা বাংলাদেশের সিরাজগঞ্জ জেলার একটি প্রশাসনিক এলাকা।
তাড়াশ উপজেলার উত্তরে বগুড়া জেলার শেরপুর উপজেলা, পূর্বে সিরাজগঞ্জ জেলার রায়গঞ্জ উপজেলা ও উল্লাপাড়া উপজেলা, দক্ষিণে পাবনা জেলার ভাঙ্গুড়া উপজেলা ও চাটমোহর উপজেলা এবং পশ্চিমে নাটোর জেলার গুরুদাসপুর উপজেলা ও সিংড়া উপজেলা। এ উপজেলাটি প্রায় ২৪°২০' হতে ২৪°৩৪' উত্তর অক্ষাংশ এবং ৮৯°১৫' হতে ৮৯°২৭' পূর্ব দ্রাঘিমাংশের মধ্যে অবস্থিত।তাড়াশ উপজেলা সিরাজগঞ্জ জেলাসদর হতে প্রায় ৪০ কিঃ মিঃ পশ্চিমে ঐতিহাসিক চলনবিলের মধ্যে অবস্থিত। তাড়াশ উপজেলার নমাকরণের বিষয়ে সর্বজনগ্রাহ্য কোনো ঐতিহাসিক তথ্য পাওয়া যায়নি। তবে পুরাতন বই-পুস্তক ও প্রচলিত কাহিনি থেকে নামকরণের দুটি তথ্য পাওয়া যায়। তাড়াশ উপজেলাটি একসময় গহিন জঙ্গলে পরিপূর্ণ ছিল। প্রচলিত লোক কাহি্নি থেকে জানা যায়, বোনাইনগর ফরিদপুরের জমিদার বনমালী রায় বাহাদুর নৌভ্রমণে আসার পথে তাড়াশ ও কহিতের মাঝামাঝি স্থানে একটি গাভিটি সাঁতার কেটে আসতে দেখেন। রায়বাহাদুর সাহেবের কৌতূহল জাগে, ‘প্রায় দুই কিলোমিটার পথ পার হয়ে গাভিটি কী কারণে জঙ্গলে প্রবেশ করছে?’। জঙ্গলে বাঘ থাকাটা অস্বাভাবিক নয়। তিনি গাভিটিকে অনুসরণ করার নির্দেশ দেন। গাভিটিকে অনুসরণ করার পর দেখা যায়, গাভিটি বনের মাঝামাঝি একটি উঁচু জায়গায় তার বাঁট থেকে দুধ ঝেড়ে দিচ্ছে। রাজার কৌতূহল আরো বেড়ে যায়। পরে তিনি দেখতে পান দুধ ঝেড়ে দেওয়ার জায়গায় কয়েকটি ফাটল আছে। ফাটল থেকে কিছু মাটি সরানোর পর একটি শিবলিঙ্গ দেখা যায়। এমন বিস্ময়কর ঘটনা দেখে রায়বাহাদুর স্থানটিকে পূণ্যস্থান মনে করে সেখানে শিবলিঙ্গ স্থাপন করেন এবং জঙ্গল পরিষ্কার করে অত্র এলাকায় একটি রাজবাড়ি স্থাপন করেন, যার নির্দশন এখনও আছে। রায়বাহাদুর সাহেবের মায়ের নাম ভবানী, যার নামানুসারে তাড়াশের ১৫ কিলোমিটার উত্তরে ভবানীপুর নামকরণ করা হয় এবং মা-ভবানীর মন্দির স্থাপন করা হয়। রায়বাহাদুরের মেয়ের নাম ছিল তারা দেবী। অনেকে মনে করেন, জমিদারের মেয়ের নাম তারা থেকে তারাশ, পরে তাড়াশ নামের উৎপত্তি। নামকরণের বিষয়ে দ্বিতীয় মতটি হলো : জঙ্গলে পরিপূর্ণ তাড়াশে এক সময় বাঘ, ভাল্লুক এবং ডাকাতদের ত্রাসের রাজত্ব ছিল। সে কারণে ত্রাস থেকে তারাশ বা তাড়াশ নামের উৎপত্তি।
উপজেলা প্রশাসনের পটভূমি: বৃটিশ আমলে তাড়াশ থানা প্রতিষ্ঠিত হয়, যা ছিল তৎকালীন পাবনা জেলার সিরাজগঞ্জ মহকুমার একটি অংশ। এরপর পাকিস্তান আমলে তাড়াশ থানার কার্যক্রম আগের মতোই চলতে থাকে। বাংলাদেশ স্বাধীন হওয়ার পরে ১৯৮৪ সালে সারা দেশকে ৬৪টি প্রশাসনিক জেলা এবং ৪২০টি উপজেলায় ভাগ করা হয়। আগের বেশিরভাগ থানাকে উপজেলায় রূপান্তর করা হয়। এই ধারাবাহিকতায় ১৯৮৪ সালে তাড়াশ উপজেলা পরিষদ গঠিত হয়।
উপজেলার মোট জনসংখ্যা ১,৯৫,৯৬৪ জন (পুরুষ ৯৯,২৪০ জন, মহিলা ৯৬,৭২৪জন)। মোট ভোটার ১,১৪,৫০৮ জন। পুরুষভোটার ৫৫,৩২৬ জন এবং মহিলাভোটার ৫৯,১৮২ জন (২০১০)
প্রাথমিক বিদ্যালয়ে ভর্তির হার ১০০%।
তাড়াশ একটি কৃষিপ্রধান এলাকা যার এক-তৃতীয়াংশ চলনবিলের মধ্যে অবস্থিত। তাই এখানে ধান এবং মাছের প্রাচুর্য রয়েছে। এখানে অনেক পুকুর রয়েছে। খাদ্যশস্য এবং মাছ এখানকার মানুষের আয়ের প্রধান উৎস। মহিষলুটি নামক বাজারে বিশাল মাছের আড়ত রয়েছে। যেখান থেকে সারা বাংলাদেশে মাছ সরবরাহ করা হয়।তাড়াশ উপজেলা চলনবিল অধ্যুষিত একটি এলাকা হলেও এর মধ্য দিয়ে ৩ টি নদী বয়ে গেছে। এগুলো হলো : ১. গোমতী, ২. আত্রাই, ৩. ভদ্রাবতী
নীলফামারী সদর উপজেলা
নীলফামারী সদর বাংলাদেশের নীলফামারী জেলার অন্তর্গত একটি উপজেলা।
নীলফামারী সদর উপজেলার ভৌগোলিক অবস্থান অক্ষাংশ ২৩°২৯' উত্তর এবং ২৩°৪২' উত্তর; দ্রাঘিমাংশ ২৬°১৯ পূর্ব এবং ৯১°০৫' পূর্ব।
আয়তন ২৩৯.১৪ বর্গ কিলোমিটার। এই উপজেলার উত্তরে ডোমার উপজেলা ও জলঢাকা উপজেলা, দক্ষিণে সৈয়দপুর উপজেলা, পূর্বে কিশোরগঞ্জ উপজেলা ও জলঢাকা উপজেলা, পশ্চিমে খানসামা উপজেলা ও দেবীগঞ্জ উপজেলা।
ইউনিয়ন সমূহঃ
নীলফামারী সদর উপজেলা নীলফামারী জেলার অন্তর্গত। এটি ১৫টি ইউনিয়ন নিয়ে গঠিত। প্রাচীনকালে এখানে নীল চাষ করা হত।
১৯৭৫ সালে নীলফামারী থানা বর্তমান উপজেলার অন্তর্গত ১৩নং চড়াইখোলা ইউনিয়নের দারোয়ানি মৌজায় (জে,এল নং-৮৭) সর্বপ্রথম স্থাপিত হয়।এবং পরে থানা সদর নীলফামারী টাউন মৌজায় (যে, এল, নং-৫৮) স্থানান্তর করা হয়। ১৯৮৪ সালের ১লা ফেব্রুয়ারি তারিখে নীলফামারী থানা, নীলফামারী সদর উপজেলা হিসেবে তার প্রশাসনিক কার্যক্রম শুরু করে।
ব্রিটিশ উপনিবেশিক শাসনামিলে রংপুর অঞ্চলের অন্তর্গত নীলফামারীতে নীল চাষের অনূকুল পরিবেশ ছিল। ব্রিটিশরা নীলফামারীতে নীলের খামার স্থাপিত করে। এখানে বিরাট নীলের খামার ছিল। বর্তমান নীলফামারী ষ্টেশন থেকে অদূরে এটি অবস্থিত। কথিত আছে, ‘নীল খামার’ থেকে “নীলফামারী” নামের উৎপত্তি।
প্রাকৃতিক সম্পদ সমূহঃনীলসাগর: নীলফামারী সদর উপজেলা থেকে উত্তর-পশ্চিম কোণে ১৪ কিমিঃ দূরত্বে গোড়গ্রাম ইউনিয়নে অবস্থিত৷।
কিশোরগঞ্জ উপজেলা
কিশোরগঞ্জ বাংলাদেশের নীলফামারী জেলার অন্তর্গত একটি উপজেলা।
কিশোরগঞ্জ উপজেলা নীলফামারী জেলাধীন পূর্বে অবস্থিত একটি উপজেলা । উপজেলার উত্তরে জলঢাকা উপজেলা, পূর্বে রংপুর জেলার গংগাচড়া উপজেলা, দক্ষিণে রংপুর জেলার তারাগঞ্জ উপজেলা ও পশ্চিমে নিলফামারী সদর উপজেলা ও সৈয়দপুর উপজেলা।
উপজেলা পরিষদ চেয়ারম্যান:
কিশোরগঞ্জ উপজেলা ৯টি ইউনিয়ন নিয়ে গঠিত।
কিশোরগঞ্জ উপজেলা প্রথমতঃ থানা হিসাবে ১৯২১ সালে প্রতিষ্ঠিত হয় এবং পরবর্তীতে উপজেলায় রুপান্তরিত হয়। একসময় এখানে একটি প্রভাবশালী জমিদার পরিবার বাস করত এবং জমিদারের নাম ছিল কিশোরী মোহন রায়। সাধারণ লোকের ধারণা যে উপজেলার নামের উৎপত্তিতে "কিশোরী" নামের সাথে "গঞ্জ" শব্দটি যোগ হয়ে কিশোরীগঞ্জ হয়েছিল যা পরবর্তীতে কিশোরগঞ্জ নামে পরিবর্তিত হয়েছে।কিশোরীগঞ্জ উপজেলার উল্লেখযোগ্য শিক্ষাপ্রতিষ্ঠান :-
কিশোরগঞ্জ আদর্শ উচ্চ বিদ্যালয়
কিশোরগঞ্জ সরকারি বালিকা উচ্চ বিদ্যালয়
শিশু নিকেতন স্কুল এন্ড কলেজ
কিশোরগঞ্জ ডিগ্রী কলেজ
এ উপজেলায় শিক্ষার হার ৫৪%
এই উপজেলার অর্থনীতির শতকরা প্রায় ৭১ ভাগ কৃষিনির্ভর। বাকি ২৯ ভাগ বিভিন্ন পেশার উপর নির্ভরশীল।২০১৫ সালে কিশোরীগঞ্জ উপজেলাকে ভিক্ষুকমুক্ত উপজেলা হিসেবে ঘোষণা করা হয়, তবে মানিকখালি,গচিহাটা এলাকায় কিছুসংখ্যক ভিক্ষুকদের অস্তিত্ব লক্ষ্য করা যায়।
ডিমলা উপজেলা
ডিমলা বাংলাদেশের নীলফামারী জেলার অন্তর্গত একটি উপজেলা।
ডিমলা নীলফামারী জেলাধীন উত্তর সীমামত্মবর্তী একটি অবহেলিত উপজেলা। উপজেলার উত্তরে ভারতের কুচবিহার জেলা, পূর্বে লালমনিরহাট জেলার হাতীবান্ধা উপজেলা, দক্ষিণে জলঢাকা উপজেলা ও পশ্চিমে ডোমার উপজেলা।
ডিমলা উপজেলার পূর্ব দিক দিয়ে তিস্তা নদী, মধ্যবর্তী স্থান দিয়ে নাউতারা নদী, পশ্চিম প্রান্তে বুড়ি তিস্তা নদী প্রবাহিত। তিস্তা নদী এ উপজেলার ৫ টি ইউনিয়নের আংশিক এলাকার উপর দিয়ে প্রবাহিত। দেশের সর্ববৃহৎ সেচ প্রকল্প ‘তিস্তা সেচ প্রকল্প’ এ উপজেলায় বিদ্যমান। এছাড়া বুড়িতিস্তা নদীতেও একটি ক্ষুদ্র সেচ প্রকল্প রয়েছে।
ইউনিয়ন সমূহ:
নামকরণ সম্পর্কে তিনটি জনশ্রুতি আছে। এগুলো হলো-
ঐতিহাসিক তেভাগা আন্দোলন ডিমলা উপজেলা থেকে সংঘটিত হয়। যার নেতৃত্বে ছিলেন তন্বারায়ন রায়, জামশেদ আলী চাটি প্রমূখ। এক পর্যায়ে আন্দোলনে তন্বারায়ন শহীদ হন। এ উপজেলায় নুরলদীনের সারাজীবন গ্রন্থের নুরলদীনের পদচারনা ছিল এবং তিনি তেভাগা আন্দোলনকে সংগঠিত করেছিলেন। নুরলদীন ডিমলা উপজেলায় তেভাগা আন্দোলনের অনুপ্রেরণা ছিল।শিক্ষা সংক্রান্ত তথ্যঃডিমলা উপজেলার প্রধান অর্থকরী ফসল ভূট্টা, আলু ও মরিচ। এ উপজেলায় ভূট্টার ফলন প্রচুর হয়। এছাড়া মসলা জাতীয় শস্য যেমন আদা, রসুন, মরিচ ও হলুদের ফলনও বেশি হয়। এসব কৃষি পণ্যের উপর ভিত্তি করে এখানে ব্যবসা বাণিজ্য গড়ে উঠেছে। ধান ও বাশ এর উপর ভিত্তি করেও এখানে ব্যবসা বাণিজ্যের প্রসার ঘটেছে।
আরশাদগঞ্জ বাজার, কালীগঞ্জ বাজার, ঠাকুরগঞ্জ হাট, ডাংগার হাট, বাবুর হাট, খগার হাট, টুনির হাট, শুটি বাড়ীর হাট, রহমানগঞ্জ বাজার, ফুটানির হাট, চাপানীর হাট, শালহাটি হাট, কলোনির হাট, নাউতারার হাট, একতা বাবুপাড়া হাট ও ডালিয়া গোডাউনের হাট।
ডিমলা উপজেলার উল্লেখযোগ্য প্রাকৃতিক সম্পদ হল নুরি পাথর। এ উপজেলার তিস্তা নদীর পানির তলদেশে এবং কালিগঞ্জ, ছাতনাই কলোনি, ঝাড়সিংহেরশ্বর, কিসামত ছাতনাই, পশ্চিম খড়িবাড়ী, ডালিয়া মৌজার ১৫ - ২০ ফুট মাটির নিচে প্রচুর পরিমাণে নুরি পাথর মজুদ আছে। এ উপজেলার অন্য প্রাকৃতিক সম্পদ হল বালু।ডিমলা উপজেলায় তিস্তা নদী, কুমলাল-নাউতারা নদী, বুড়িতিস্তা নদী, ও ধুম নদী রয়েছে।ডিমলা উপজেলা
বালিয়াডাঙ্গী উপজেলা
বালিয়াডাঙ্গী বাংলাদেশের ঠাকুরগাঁও জেলার অন্তর্গত একটি উপজেলা।
রংপুর বিভাগের অন্তর্গত ঠাকুরগাঁও জেলার উপজেলা বালিয়াডাঙ্গীর উত্তরে ভারতের পশ্চিমবঙ্গ রাজ্য ও আটোয়ারী উপজেলা, দক্ষিণে রানীশংকাইল উপজেলা, পূর্বে ঠাকুরগাঁও সদর উপজেলা, পশ্চিমে ভারতের পশ্চিমবঙ্গ রাজ্য। এই উপজেলা ২৫°৫৯' উত্তর অক্ষাংশ হতে ২৬°১২' উত্তর অক্ষাংশ এবং ৮৮°১০' পূর্ব দ্রাঘিমাংশ হতে ৮৮°২২' পূর্ব দ্রাঘিমাংশ পর্যন্ত বিস্তৃত।
এই উপজেলা ৮টি ইউনিয়ন নিয়ে গঠিত। সেগুলো হচ্ছে ১. পাড়িয়া, ২. চাড়োল, ৩. ধনতলা, ৪. বড়পলাশ বাড়ী, ৫. দুওসুও, ৬. ভানোর, ৭. আমজানখোর ও ৮. বড়বাড়ি ইউনিয়ন।
তীরনই নদীর বুক চিরে গড়ে উঠে এই উপজেলা । নদীর পশ্চিম তীরে ছিল জমিদারগণের আবাস। অনেকের মতে জমিদারগণ তাদের নিরাপত্তার জন্য ১৯০৮ সালে বর্তমান পাইলট স্কুলের উত্তর পার্শ্বে নদীর ধারে একটি পুলিশ ফাঁড়ির ব্যবস্থা করেন। এই পুলিশ ফাঁড়ী কালক্রমে বর্তমান স্থানান্তরিত হয়ে একটি স্বতন্ত্র থানা হিসেবে প্রতিষ্ঠিত হয়। ১৯৮৩ সালে এই থানা উপজেলায় রুপান্তরিত হয়। বালিয়াডাঙ্গী উপজেলায় কোথাও কোথাও দো-আঁশ মাটি পাওয়া গেলেও অধিকাংশ মাটিই বেলে মাটি। এ মাটিতে তেমন ভাল ফসল হতো না। কেবল কচু, বেগুন, আখ ইত্যাদি উৎপন্ন হতো । বালিয়াডাঙ্গী মৌজায় থানা ও বর্তমান উপজেলা প্রতিষ্ঠিত হওয়ায় থানার নামও হয়েছে বালিয়াডাঙ্গী।
বালিয়াডাঙ্গী উপজেলা প্রাচীন নিদর্শন ও ঐতিহ্যে সমৃদ্ধ। উল্লেখযোগ্য নিদর্শনের মধ্যে রয়েছেঃ
১।সনগাঁও তিনগম্বুজ শাহী মসজিদ
২। মুঘল আমলে নির্মিত তিনগম্বুজ ফতেহপুর মসজিদ
৩। হরিণমারী হাটের শিবমন্দির
৪। ইমামবাড়া
৫। সর্বমঙ্গলা জামে মসজিদের শিলালিপি
৬। গড়খাঁড়ি দুর্গ
৭। সনগাঁও দুর্গ।
বালিয়াডাঙ্গী উপজেলার মোট জনসংখ্যা ২,০৩,৭৭৬। এই উপজেলার প্রচুর মানুষ জীবিকার তাগিদে দেশে ও বিদেশের বিভিন্ন জায়গায় ছড়িয়ে আছে,যা ঠাকুরগাঁও জেলার উপজেলাগুলোর মধ্যে সর্বোচ্চ।
বালিয়াডাঙ্গি উপজেলার মোট প্রাথমিক বিদ্যালয় ১৩১ টি, মোট মাধ্যমিক বিদ্যালয় ৩৫টি এবং কলেজ রয়েছে ৩টি, কারিগরি কলেজ ৩টি, ফাজিল মাদ্রাসা ২টি এবং দাখিল মাদ্রাসা আছে ১৭টি। ২০১১ সালের আদমশুমারি অনুসারে শিক্ষার হার শতকরা ৪৮ ভাগ। উল্লেখযোগ্য শিক্ষা প্রতিষ্ঠানগুলো হচ্ছেঃ
১। কালমেঘ আর আলী উচ্চ বিদ্যালয় ও কলেজ (১৯৪০)
২। সমিরউদ্দিন স্মৃতি মহাবিদ্যালয় (১৯৮৯)
৩। চরতা উচ্চ বিদ্যালয় (১৯২৮)
৪। লাহিড়ী উচ্চ বিদ্যালয় (১৯৩২)
৫। বালিয়াডাঙ্গী পাইলট উচ্চ বিদ্যালয় (১৯৬৯)
৬। বালিয়াডাঙ্গী বালিকা উচ্চ বিদ্যালয় (১৯৮৫)
৭। বালিয়াডাঙ্গী সরকারি প্রাথমিক বিদ্যালয় (১৯৪০)
৮। কালমেঘ ঈদগাহ এফআর ফাজিল মাদ্রাসা (১৯৬৭)
৯। শহীদ আকবর আলী বিজ্ঞান ও প্রযুক্তি কলেজ
বালিয়াডাঙ্গী উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী, তীরনই নদী ও আমনদামন নদী।
বালিয়াডাঙ্গী উপজেলার ভাষা বাংলাদেশের অনয যেকোন অঞ্চলের তুলনায় ভিন্ন। এই ভাষা স্বাতন্ত্র্য ও নিজস্ব বৈশিষ্ট্যমন্ডিত। বিশেষজ্ঞদের মতে, ঠাকুরগাঁও জেলার টাঙ্গন নদী হচ্ছে ভাষাগত সীমানা। পূর্বদিকের ভাষা রাজবংশী ভাষার সঙ্গে মিল আর পশ্চিমে হিন্দি-উর্দু ভাষা প্রভাবিত। সাঁওতাল, ওরাও আদিবাসী এবং রাজবংশী, পলিয়া উপজাতি জনগোষ্ঠীর প্রাত্যহিক জীবনাচরণের সঙ্গে ঘনিষ্ঠ সংমিশ্রণ ভাষাগত পরিবেশকে করেছে বৈচিত্র্যময়। এছাড়া রয়েছে অত্র অঞ্চলের পশ্চিমাঞ্চলীর কয়েকটি উপজেলার সঙ্গে ভারতের মালদহ, পূর্ণিয়া ও বিহার অঞ্চলের সন্নিকটবর্তী প্রভাব। উপজেলার উল্লেখযোগ্য সাংস্কৃতিক প্রতিষ্ঠানগূলোর মধযে রয়েছে ক্লাব ৩৪, নাট্যদল ৩, যাত্রাদল ১, সিনেমা হল ২, খেলার মাঠ ৩২
রাণীশংকৈল উপজেলা
রাণীশংকৈল উপজেলা বাংলাদেশের ঠাকুরগাঁও জেলার একটি প্রশাসনিক এলাকা।
রানীশংকৈল উপজেলাটি হলো ঠাকুরগাঁও জেলা এবং রংপুর বিভাগের অন্তর্গত। এটি বাংলাদেশের উত্তর-পশ্চিম কর্ণরে অবস্থিত। এর আয়তন ২৮৭.৫৯ বর্গকিলোমিটার। রাজধানী ঢাকা থেকে রানীশংকৈলের দুরত্ব প্রায় ৪৮০ কিলোমিটার। এই উপজেলার উত্তর দিকে বালিয়াডাঙ্গী উপজেলা, পূর্বে পীরগঞ্জ উপজেলা, পশ্চিমে হরিপুর উপজেলা এবং দক্ষিণে ভারতের পশ্চিম বঙ্গ অবস্থতি।
প্রাচীনকালে এই অঞ্চল বরেন্দ্র অঞ্চলের অন্তর্ভুক্ত ছিলো। ১৭৯৩ সালে রানীশংকৈল অবিভক্ত দিনাজপুর জেলার থানা হিসেবে প্রতিষ্ঠিত হয়। পরর্বতীতে ১৯৪৭ সালে ভারত-পাকিস্তান বিভক্তির সময় পূর্ব পাকিস্তান এবং পরে ১৯৭১ সালে স্বাধীন বাংলাদেশের অন্তর্গত হয়। ১৯৮৪ সালের আগ পর্যন্ত রানীশংকৈল উপজেলাটি দিনাজপুর জেলার অধীনেই ছিলো ৮৪ সালে ঠাকুরগাঁও কে নতুন জেলা করা হলে রানীশংকৈল ঠাকুরগাঁও জেলার মধ্যে আসে।
১৯৪৬ সালে রানীশংকৈল উপজেলায় তেভাগা আন্দোলন ছড়িয়ে পড়ে। সে সময় কৃষক নারীরা লাঠি, ঝাঁটা, দা-বটি, কুড়াল যে যা হাতের কাছে পায় তাই দিয়ে পুলিশকে বাঁধা দেয়। একজন বন্দুকধারী পুলিস নারী ভলান্টিয়ারদের প্রতি অসম্মানজনক উক্তি করে গালি দেয়। কৃষক নেতা ও রাজবংশী নারী ভাণ্ডনীর নেতৃত্বে কৃষক নারীরা পুলিসটিকে গ্রেপ্তার করে সারারাত আটক রাখে। ভাণ্ডনী সারারাত বন্দুক কাঁধে করে তাকে পাহারা দেয়।
রাণীশংকৈল উপজেলায় চারটি নদী রয়েছে। সেগুলো হচ্ছে নাগর নদী, কুলিক নদী, নোনা নদী এবং তীরনই নদী। এর মধ্যে কুলিক এবং নোনা হলো বাংলাদেশের দুটি নদী যেগুলো বাংলাদেশে উৎপন্ন হয়ে প্রবাহিত হয়ে ভারতে পৌছেছে। এছাড়া সারা দেশে অন্য যে নদীগুলো আছে সেগুলো ভারত থেকে এসেছে। অথবা ভারতে উৎপন্ন হয়ে বাংলাদেশে এসেছে আবার ভারতে গেছে।
২২ হাজার ৪০৫ দশমিক ০৯ হেক্টর জমি চাষ যোগ্য, ৬ হাজার ১১৫ দশমিক ৭৪ হেক্টর জমি পতিত অবস্থায় আছে। চাষ যোগ্য জমিগুলোর মধ্যে বছরে একবার ফসল উৎপন্ন হয় ৩০% জমিতে, দুই বার উৎপন্ন হয় ৫৫% জমিতে আর তিনবার বার তার বেশি ফসল উৎপন্ন হয় ১৫% জমিতে। চাষ যোগ্য জমির মধ্যে ৬৯% জমিতে সেচ ব্যবস্থা আছে।
রাণীশংকৈল উপজেলা ৮টি ইউনিয়ন নিয়ে গঠিত। ইউনিয়নসমূহ হচ্ছে-
রানিশনকৈল উপজেলার মোট জনসংখ্যার অর্ধেক কৃষি কাজের সাথে জড়িত, আর বাকি অর্ধেক বিভিন্ন পেশায় নিয়োজিত। এই উপজেলার অধিকাংশ সরকারি কর্মকর্তা কর্মচারী দেশর বিভিন্ন জেলা হতে এসেছেন।
হরিপুর উপজেলা
হরিপুর উপজেলা বাংলাদেশের ঠাকুরগাঁও জেলার একটি প্রশাসনিক এলাকা।
এর পূর্বে রানীশংকাইল উপজেলা, পশ্চিমে ভারতের পশ্চিমবঙ্গ, উত্তরে রানীশংকাইল উপজেলা এবং দক্ষিণে ভারত। এই উপজেলার মোট আয়তন ২০১.০৬ বর্গ কিলোমিটার।
এই উপজেলা ছয়টি ইউনিয়ন নিয়ে গঠিত। ইউনিয়নগুলো হল ১. গেদুড়া ২. আমগাও ৩. বকুয়া ৪. ডাঙ্গীপাড়া ৫. হরিপুর ও ৬. ভাতুরিয়া।
১৮৭২ থেকে ১৮৮৬ সালের মধ্যে হরিপুর অবিভক্ত দিনাজপুর জেলার থানা হিসেবে গঠিত হয়।
রাণীশংকৈল থানা থেকে বিছিন্ন হয়ে জন্ম নেয়া হরিপুর উপজেলা প্রাকৃতিক বৈশিষ্ট্যমণ্ডিত। মাত্র ৭৬ বর্গ মাইল আয়তন বিশিষ্ট উপজেলাটি পূর্বে ও পশ্চিমে দুই উপনদী কুলিক ও নাগরের মেখলা বেষ্টিত এবং উঁচু বেলে দোঁ-আশ মাটি বন্যরেখা বর্হিভূত জেলা মৃত্তিকা স্তরে বিভক্ত। পৌরণিক হরিপুর ছিল অরণ্যক আর অপেক্ষাকৃত অনুর্বর, এর জনগোষ্ঠী ছিল আয়েশী, শ্রমবিমুখ ও উদ্বেগহীন।
ভূতাত্তিক উৎপত্তি ও গুণাগুণের নিরীখে তিস্তার পল্লী অঞ্চল হিসেবে পরিগণিত হলেও বিহারের শুষ্ক মরু অঞ্চলের সঙ্গে এর ভূ-প্রাকৃতিক সাদৃশ্য চমকপ্রদ। হরিপুরের মাটি অধিকাংশ স্থানেই বেলে এবং দো-আশ। আবহাওয়া নাতিশীতোষ্ণ। বনাঞ্চল নেই বলে বৃষ্টিপাত স্বল্প। এ অঞ্চলটি খোলড়া পরগনার অন্তর্গত ছিল। এ অঞ্চলের নামকরণ হিসেবে যে লোকশ্রুতি আছে তা নিম্নরুপ- শালবাড়ি পরগণার জামুন গ্রামে নাশকি জমিদার ছিলেন কামরুন নাহার নামের এক মহিলা। তিনি ছিলেন বিধবা ও অপুত্রক। তার জমিদারি দেখাশুনার জন্য পার্শ্ববর্তী ভৈষা গ্রামের হরিমোহন ছিলেন তার নায়েব। এই হরিমোহন পরে উক্ত নাশকি জমিদারির মালিক হন এবং নতুন জমিদারি স্টেটের নামকরণ করেন হরিমহন স্টেট। পরবর্তীতে হরিমোহনপুর থেকে হরিপুর নাম পরিচিতি লাভ করে। ১৮৬৫ সালে ব্রিটিশ সরকার হরিপুরকে থানা এবং ১৯৮৩ সালে উপজেলায় রূপান্তরিত হয়।
১৯৭১ সালে মুক্তিযুদ্ধের সময় হরিপুর অঞ্চল ছিল ৭ নং সেক্টরের অধীন। এ সময় হরিপুরের কামার পুকুরে, ভাতুরিয়ায়, ডাঙ্গীপাড়ায় ও গেদুড়ায় মুক্তিযোদ্ধাদের সাথে পাকসেনাদের লড়াই সংঘটিত হয়। মুক্তিযুদ্ধে এ উপজেলার মোঃ ইসমাইল, ডাঃ ইসমাইল, ডাঃ আজিজসহ ২০ জন মুক্তিযোদ্ধা শহীদ হন এবং ২৩ জন আহত হন। ১ ডিসেম্বর এ উপজেলা শত্রুমুক্ত হয়।
১,৪৬,৭২৬জন (২০১১আদমশুমারী অনুযায়ী)। পুরুষ- ৭৩,৫২০ জন; মহিলা-৭৩,২০৬ জন।১৯৯১ সালের আদমশুমারি অনুযায়ী লোকসংখ্যা ১০১,৬৫৮ জন।
গড় হার ৩৪.১%; পুরুষ ৪০.৩%, মহিলা ২৭.৫%। সরকারী প্রাথমিক বিদ্যালয় ৩৮টি; নিম্ন মাধ্যমিক বিদ্যালয় ০৮টি; মাধ্যমিক বিদ্যালয় ৩২টি; কলেজ ১০টি; মাদ্রাসা ১৫টি।
কৃষিই অর্থনীতির প্রধান চালিকাশক্তি। কৃষকদের মধ্যে ভূমিমালিক ৫৮.১২%, ভূমিহীন ৪১.৮৮%। প্রধান কৃষি ফসল ধান, গম, ভুট্টা, আলু, ডাল, শাকসবজি। প্রধান ফল-ফলাদি আম, কাঁঠাল, লিচু, পেয়ারা, তরমুজ, সুপারি, কলা, পেঁপে। বিলুপ্ত বা বিলুপ্তপ্রায় ফসলাদি কাউন, খেসারি, ছোলা, আউশ ধান, অড়হর, মাষকলাই। মৎস্য, গবাদিপশু ও হাঁস-মুরগির খামার -গবাদিপশু ৮, হাঁস-মুরগি ৪৮, হ্যাচারি ১। ক্ষুদ্র কুটির শিল্পের মধ্যে রয়েছে হস্তচালিত-৩৩টি, ধানমারাই কল-৩৮৭টি, এবং কুমর-২২টি। বৃহৎ শিল্প নেই। ব্যবসা বাণিজ্য পরিচালনায় হরিপুরে গড়ে উঠেছে অসংখ্য ছোট-বড় ক্ষুদ্র শিল্প। এসব ক্ষুদ্র শিল্পের সংখ্যা প্রায় ১২৪টি (চাতালসহ ধানের মিল)। এছাড়া ব্যবসা-বাণিজ্যের ক্ষেত্রে হরিপুর উপজেলায় ইজারাকৃত ছোট-বড় হাট-বাজার সর্বমোট ১৮(আঠার)টি রয়েছে।
হরিপুর উপজেলায় তিনটি নদী রয়েছে। সেগুলো হচ্ছে নাগর নদী, কুলিক নদী, নোনা নদী এবং গন্দর নদী।
এই উপজেলায় ধর্মীয় প্রতিষ্ঠানের ভেতর আছে মসজিদ ৩৩১টি, মন্দির ২৩টি, গির্জা ২টি, পুরাতন মাযার ৫টি। সাংস্কৃতিক প্রতিষ্ঠানের ভেতর আছে লাইব্রেরি ১টি, সিনেমা হল ১টি, ক্লাব ৩০টি, মহিলা সংগঠন ৯৬টি এবং খেলার মাঠ ১০টি।
ঠাকুরগাঁও সদর উপজেলা
ঠাকুরগাঁও সদর বাংলাদেশের ঠাকুরগাঁও জেলার অন্তর্গত একটি উপজেলা।
এই উপজেলার উত্তরে আটোয়ারী উপজেলা ও বোদা উপজেলা, দক্ষিণে পীরগঞ্জ উপজেলা (ঠাকুরগাঁও) ও বীরগঞ্জ উপজেলা, পূর্বে বোদা উপজেলা, দেবীগঞ্জ উপজেলা ও বীরগঞ্জ উপজেলা, পশ্চিমে বালিয়াডাঙ্গি উপজেলা ও রানীশংকাইল উপজেলা।
এই উপজেলা বেশ কয়েকটি ইউনিয়ন নিয়ে গঠিত। সেগুলো হচ্ছে- রুহিয়া, আখানগর, আকচা, বড়গাঁও, বালিয়া, আউলিয়াপুর, চিলারং, রহিমানপুর, রায়পুর, জামালপুর, মোহম্মাদপুর, সালন্দর, গড়েয়া, রাজাগাঁও, দেবীপুর, নারগুন, জগন্নাথপুর, শুখানপুকুরী ও বেগুন বাড়ি ইউনিয়ন।
ঠাকুরগাঁও সদর উপজেলায় বাংলাদেশ প্রত্নতত্ত্ব অধিদপ্তর এর তালিকাভুক্ত দুটি প্রত্নতাত্ত্বিক স্থাপনা আছে। সেগুলো হচ্ছে ঢোলহাট মন্দির ও জামালপুর জামে মসজিদ।
ঠাকুরগাঁও সদর উপজেলা শিক্ষার দিক দিয়ে বেশ উন্নত। এই উপজেলায় বেশ কয়েকটি শিক্ষা প্রতিষ্ঠান রয়েছে। তাদের মধ্যে উল্লেখযোগ্য হলোঃ
১। ঠাকুরগাঁও সরকারি বালক উচ্চ বিদ্যালয়ঃ ঠাকুরগাঁও সরকারি বালক উচ্চ বিদ্যালয় শহরের প্রাণকেন্দ্রে অবস্থিত ঐতিহ্যবাহী একটি বিদ্যালয়। বিদ্যালয়টি ১৯০৪ খ্রিস্টাব্দে প্রতিষ্ঠিত। এটি দেশসেরা বিদ্যালয় হিসেবে পুরষ্কৃত হয়েছে। বিদ্যালয়য়ের বর্তমান প্রধান শিক্ষকের নাম জনাব মোঃ আখতারুজ্জামান।
২। ঠাকুরগাঁও সরকারি বালিকা উচ্চ বিদ্যালয়ঃএই বিদ্যালয়টি শহরের প্রাণকেন্দ্রে অবস্থিত উপজেলার একমাত্র সরকারি বালিকা উচ্চ বিদ্যালয়। বিদ্যালয়টি ১৯৫৭ সালে প্রতিষ্ঠিত।
৩। ঠাকুরগাঁও সরকারি কলেজঃ ঠাকুরগাঁও সরকারি কলেজ উত্তরাঞ্চলের একটি ঐতিহ্যবাহী শিক্ষা প্রতিষ্ঠান। ঠাকুরগাঁও শহর সংলগ্ন টাঙ্গন নদীর দক্ষিণ-পূর্বে নদীর পাশেই সুন্দর ও মনোরম পরিবেশে ৩৩ একর জমির উপর কলেজটি অবস্থিত। ১ মার্চ ১৯৮০ সালে ঠাকুরগাঁও কলেজকে জাতীয়করণ করে নামকরণ করা হয় ঠাকুরগাঁও সরকারি কলেজ। বর্তমান অধ্যক্ষের নাম প্রফেসর ড. মোঃ গোলাম কিবরিয়া মন্ডল।
৪। ঠাকুরগাঁও সরকারি মহিলা কলেজঃ ঠাকুরগাঁও সরকারি মহিলা কলেজ এই উপজেলার একটি ঐতিহ্যবাহী শিক্ষা প্রতিষ্ঠান। ঠাকুরগাঁও শহরে প্রায় ১ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ জুলাই ১৯৮৫ সালে কলেজটি জাতীয়করণ করা হয়।
এছাড়াও অন্যান্য শিক্ষা প্রতিষ্ঠানের মধ্যে ভেলাজান উচ্চ বিদ্যালয়, রিভারভিউ উচ্চ বিদ্যালয়, কালেক্টরেট পাবলিক স্কুল, আবুল হোসেন সরকারী মহাবিদ্যালয়, ইকো পাঠশালা প্রভৃতি উল্লেখযোগ্য। এছাড়াও শীঘ্রই এখানে একটি বিশ্ববিদ্যালয় স্থাপিত হবে।
জেলার অন্যান্য উপজেলাগুলোর মতো সদর উপজেলাও বহুলাংশে কৃষি নির্ভর। প্রধান কৃষিজাত দ্রব্যের মধ্যে রয়েছে ধান, গম, পাট, আখ, ভূট্টা, আলু, মরিচ প্রভৃতি।
ঠাকুরগাঁও সদর উপজেলায় রয়েছে কয়েকটি নদী। সেগুলো হচ্ছে টাঙ্গন নদী, কুলিক নদী, শুক নদী, ঢেপা নদী, তালমা নদী, পুনর্ভবা নদী, তীরনই নদী, সেনুয়া নদী ও পাথরি নদী।
ক্ষেতলাল উপজেলা
ক্ষেতলাল উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার উত্তরে পাঁচবিবি উপজেলা, পূর্বে কালাই উপজেলা ও বগুড়া জেলার শিবগঞ্জ উপজেলা, দক্ষিনে আক্কেলপুর উপজেলা ও বগুড়া জেলার দুপচাঁচিয়া উপজেলা ও পশ্চিমে জয়পুরহাট সদর উপজেলা
১৭৯৩ সালে ক্ষেতলাল অবিভক্ত দিনাজপুর জেলার থানা হিসেবে প্রতিষ্ঠিত হয়।
সবাই বাংলা ভাষায় কথা বলে।
সব মুসলিম তবে কিছু কিছু হিন্দু আছে।
ইউনিয়ন সমূহ
উন্নত চিকিৎসা সেবার জন্য বর্তমানে কাজ চলছে
নিম্ন মাধ্যমিক শিক্ষায় মেয়েরা এগিয়ে আছে।
এখানে প্রচুর পরিমাণ আলু ও ধান উৎপাদিত হয়। এই থানায় উৎপাদিত ফসল অর্থনীতিতে গুরুত্বপূর্ণ ভুমিকা রাখে।
সারা বাংলাদেশের প্রায় একতৃতীয়াংশ আলুর চাহিদা এখান থেকে যোগান দেওয়া হয়ে থাকে।
খুব ভালো। কিন্তু রেলযোগাযোগ নাই।
জরিপ চলছে,পরে জানানো হবে।
১. হিন্দা মসজিদ
২. অাছরাঙ্গা দিঘী
৩. বিলের ঘাট(রাখালীয়া ব্রীজ) 
৪. উপজেলা চত্বর
৫.বিনাই বড়াইল ধানের ক্ষেত
তুলসিগঙ্গা ও হারাবতি নদী
কালাই উপজেলা
কালাই উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার উত্তরে জয়পুরহাট সদর ও ক্ষেতলাল উপজেলা , পূর্বে ক্ষেতলাল উপজেলা ও বগুড়ার দুপচাঁচিয়া উপজেলা, দক্ষিণে বগুড়ার শিবগঞ্জ উপজেলা ও গাইবান্ধার গোবিন্দগঞ্জ উপজেলা , পশ্চিমে নওগাঁ সদরও বদলগাছী উপজেলা অবস্থিত।
এই উপজেলায় ৫টি ইউনিয়ন রয়েছে; এগুলো হলোঃ
আলু, ধান, সরিসা।
কালাই থানার যোগাযোগ ব্যবস্থা খুব ভাল।
জয়পুরহাট সদর উপজেলা
জয়পুরহাট সদর উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার উত্তরে পাঁচবিবি উপজেলা ও হাকিমপুর উপজেলা, দক্ষিণাংশে আক্কেলপুর উপজেলা, পশ্চিমে বদলগাছী উপজেলা, পূর্বে কালাই উপজেলা ও ক্ষেতলাল উপজেলা।জয়পুরহাট সদর উপজেলার মোট জনসংখ্যা ২,৫৬,৬৯১ জন।
জয়পুরহাট কে বি উচ্চ বিদ্যালয়।
কাবীর চৌধুরী  - চলচ্চিত্র পরিচালক।
গোবিন্দগঞ্জ উপজেলা
গোবিন্দগঞ্জ উপজেলা বাংলাদেশের গাইবান্ধা জেলার একটি প্রশাসনিক এলাকা।
গোবিন্দগঞ্জ উপজেলা রংপুর বিভাগের গাইবান্ধা জেলায় অবস্থিত। এটি এই বিভাগের সবচেয়ে বড় উপজেলা। উত্তরে ঘোড়াঘাট উপজেলা ও পলাশবাড়ী উপজেলা, দক্ষিণে সোনাতলা উপজেলা ও শিবগঞ্জ উপজেলা, পূর্বে সাঘাটা উপজেলা ও পলাশবাড়ী উপজেলা, পশ্চিমে পাঁচবিবি উপজেলা ও কালাই উপজেলা।
১৭টি ইউনিয়ন নিয়ে এ উপজেলা গঠিত।
এই উপজেলার কোচাশহর ইউনিয়ন কুটির শিল্পে খুবই উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরী করা হয়। 
বাংলাদেশের অন্যতম বড় চিনিকল রংপুর চিনি কল লিমিটেড এই উপজেলার মহিমাগঞ্জে অবস্থিত।
ফুলছড়ি উপজেলা
ফুলছড়ি বাংলাদেশের গাইবান্ধা জেলার অন্তর্গত একটি উপজেলা।
এই উপজেলার উত্তরে গাইবান্ধা সদর উপজেলা,পূর্বে জামালপুর জেলার দেওয়ানগঞ্জ উপজেলা ও ইসলামপুর উপজেলা, দক্ষিণে সাঘাটা উপজেলা, পশ্চিমে গাইবান্ধা সদর উপজেলা ও সাঘাটা উপজেলা।
এই উপজেলার ইউনিয়ন ৭টি -
ফুলছড়ি উপজ়েলার সাক্ষরতার হার শতকরা ৩৯.৫ ভাগ। কলেজের সংখ্যা ৪ টি, স্কুল ও কলেজ ২টি, মাধ্যমিক বিদ্যালয় ১৫টি, নিম্ন মাধ্যমিক বিদ্যালয় ৭টি, ফাজিল মাদ্রাসা ২টি, দাখিল মাদ্রাসা ৮টি, এবতেদায়ী মাদ্রাসা ৬টি, সরকারী প্রাথমিক বিদ্যালয় ৯৮টি, রেজিষ্টারী বেসরকারী প্রাথমিক বিদ্যালয় ৫০টি, কমিউনিটি প্রাথমিক বিদ্যালয় ৫টি
ফুলছড়ি উপজেলা মূলত কৃষি নির্ভর অর্থনীতির উপর নির্ভরশীল । এখানকার অধিকাংশ লোকই কৃষি কাজে যুক্ত । এখানকার প্রধান কৃষিজ ফসলের মধ্যে রয়েছে ধান ও পাট । এখানে আউশ, আমন, বোরো এবং ইরি ধান উৎপন্ন হয়ে থাকে।
বিদ্যালয়কলেজ
সাদুল্লাপুর উপজেলা
সাদুল্লাপুর বাংলাদেশের রংপুর বিভাগের গাইবান্ধা জেলার অন্তর্গত একটি উপজেলা।
গাইবান্ধা জেলা সদর হতে ১১কি:মি: পশ্চিমে অবস্থিত এই উপজেলার উত্তরে সুন্দরগঞ্জ উপজেলা ও মিঠাপুকুর উপজেলা, পূর্বে গাইবান্ধা সদর উপজেলা, দক্ষিনে পলাশবাড়ী উপজেলা এবং পশ্চিমে এবং রংপুর জেলার পীরগঞ্জ উপজেলা অবস্থিত। এ উপজেলাটি প্রায় ২৫ ডিগ্রী ১৭ ফুট ও ২৫ ডিগ্রী ৩১ ফুট উত্তর অক্ষাংশ এবং ৮৯ ডিগ্রী ২০ ফুট ও ৮৯ডিগ্রী ৩২ ফুট পুর্ব দ্রাঘিমাংশর মধ্যে অবস্থিত।
কথিত আছে বহুপুর্বে এই এলাকা জঙ্গলে পরিপূর্ণ ছিল । হিন্দু রাজা ও জমিদারদের একচ্ছত্র আধিপত্য ছিল। এক সময় সাইদুল্লাহ নামে এক ইসলাম ধর্মীয় সাধক এই এলাকায় এসে ইসলাম ধর্ম প্রচারের কাজ শুরু করেন । তার নামানুসারে উপজেলার নাম রাখা হয় সাদুল্লাপুর। 
সাদুল্লাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ও সংস্কৃতি গঠনে ভূমিকা রেখেছে, এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। ঘাঘট নদীর উপকূলে গড়ে ওঠা এই অঞ্চলের মানুষের ভাষা অত্যন্ত প্রাণচঞ্চল, কথার মধ্যে অনেকটাই মধুরতা রয়েছে, ভাষার মধ্যে এমন কোন কাঠিন্য ভাব নেই যা অন্য এলাকার মানুষের বুঝতে কষ্ট হয়।
ঘাঘট নদী উপজেলার মধ্য দিয়ে প্রবাহিত হচ্ছে। কথিত আছে বহু পুর্বে এই এলাকা জঙ্গলে পরিপূর্ণ ছিল। হিন্দু রাজা ও জমিদারদের একচ্ছত্র আধিপত্য ছিল। সাদুল্লাপুরের ৮৫% মুসলমান ও অবশিষ্ট হিন্দু ও অন্যান্য ধর্মাবলম্বী। এলাকার ৮০% লোক কৃষির উপর নির্ভরশীল। অন্যান্যরা বিভিন্ন পেশায় নিয়োজিত। বহু পূর্ব হতে সাংস্কৃতিক ঐতিহ্য বহনকারী এ উপজেলা সবারই দৃষ্টি আকর্ষণ করে আসছে। শিক্ষার দিক দিয়েও সাদুল্লাপুর উপজেলা পিছিয়ে নেই। শিক্ষার পাশাপাশি স্থানীয় লোকদের উৎসাহে ও পৃষ্ঠপোষকতায় বেশ কতকগুলি চিত্তবিনোদনমূলক সাংস্কৃতিক প্রতিষ্ঠান গড়ে উঠেছে। উপজেলার মধ্যে প্রায় ৬ কি.মি. রেলপথ রয়েছে।
ওরাওঁ এই নামের আদিবাসীরা নৃতাত্ত্বিক বিচারে আদি-অষ্ট্রেলীয় (প্রোটো-অস্থেলীয়) জনগোষ্ঠীর উত্তর পুরুষ। এদের গায়ের রং কালো, নাক চ্যাপটা, চুল কালো ও কুঞ্চিত, উচ্চতা মাঝারি। উপমহাদেশে ওরাওদের প্র্রধান বসতি উড়িয্যা, ছোটনাগপুর, রাজমহল ও বিহারের সন্নিহিত অঞ্চলে। নৃতত্ত্ববিদগণের মতে একই অঞ্চলের মুন্ডা, মালপাহাড়ি ও সাঁওতালদের সংঙ্গে ওরাওদের ঘনিষ্ঠ জনতাত্ত্বিক সম্পর্ক রয়েছে। ভাষার দিক থেকেও এরা সবাই একই অস্ট্রিক পরিবারের অন্তভূর্ক্ত। কারো কারো মতে ‌‌কুরুখ ভাষার বিভাজিত একটি অংশের টোটেম রূপে ওরাওঁ কথাটা এসেছে। ওরাওঁআদিবাসীরা ঠিক কবে কি কারণে বাংলাদেশে এসে বসবাস শুরু করে সে সম্পর্ক নিশ্চিত কোন তথ্য নেই। বতর্মানে রংপুর, দিনাজপুর, বগুড়া ও রাজশাহী জেলা ওরাওদের প্রধান বসতিস্থল। এছাড়াও গাইবান্ধা জেলার সাদুল্যাপুরের রসুলপুর ইউনিয়নে ১৫টি ওরাও পরিবার বসবাস করছে। তবে ১৮৮১ সালের লোকগণনায় দেখা যায় যে, উত্তরবঙ্গ স্বতন্ত্র জাতি হিসেবে চিহ্নিত না করার কারণে বহুদিন এদের সঠিক জনসংখ্যা নির্ধারণ করা যায়নি। ১৯৯১ সালের আদমশুমারি অনুযায়ী বাংলাদেশে ওরাওঁ জনসংখ্যা নির্ধারণ করা যায়নি। ১৯৯১ সালের আদমগুমারী অনুযায়ী বাংলাদেশে ওরাওঁ জনসংখ্যা ছিল প্রায় ছয় হাজার।
২,৬৬,০৩৫ জন (প্রায়)
পুরুষঃ ১,৩৪,৯৭৮ জন (প্রায়)
মহিলাঃ ১,৩১,০৫৭ জন(প্রায়)
মোট ভোটার: ১,৭২,০৫৬ জন
হাটবাজারের সংখ্যা: ৩৬টি
বেশ কিছু বড় ও লোক্সমাগম্পুর্ণ হাট উপজেলার বিভিন্ন স্থানে নিয়মিতভাবে বসে থাকে। এগুলোর মধ্যে
= নদ নদী =
ঘাঘট সাদুল্লাপুরের একমাত্র নদী = স্বেচ্ছাসেবী সমাজসেবামূলক সংগঠন =
১ ৷ পরিবর্তন ৷
= স্বেচ্ছাসেবী অনলাইন ভিত্তিক প্লাটফর্ম =
Civil Society Of Sadullapur (সুশীল সমাজ, সাদুল্লাপুর)
= তথ্যসূত্র =
গাইবান্ধা সদর উপজেলা
গাইবান্ধা সদর বাংলাদেশের গাইবান্ধা জেলার অন্তর্গত একটি উপজেলা।
গাইবান্ধা সদরের উত্তরে সুন্দরগঞ্জ উপজেলা,পূর্বে চর রাজিবপুর উপজেলা ও দেওয়ানগঞ্জ উপজেলা, দক্ষিণে সাঘাটা উপজেলা ও ফুলছড়ি উপজেলা এবং পশ্চিমে পলাশবাড়ী উপজেলাও সাদুল্লাপুর উপজেলা।
গাইবান্ধা সদর উপজেলা ১৮৫৭ সালে গাইবান্ধা থানা হিসাবে প্রতিষ্ঠিত হয়। বর্তমানে একটি পৌরসভা, ৯ টি ওয়ার্ড, ১৩৮ টি মৌজা এবং ১২৭ টি গ্রাম নিয়ে গাইবান্ধা সদর উপজেলা।
 * সাখোয়াত হোসেন মেমোরিয়াল উচ্চ বিদ্যালয়
গাইবান্ধা সদরে কোন বৃহৎ শিল্প প্রতিষ্ঠান নেই। তবে বিসিক শিল্প নগরীতে সামান্য কিছু ক্ষুদ্র শিল্প প্রতিষ্ঠান স্থাপিত হয়েছে।রসমঞ্জুরী।এর আবিষ্কারক রমেশ ঘোষ
সাঘাটা উপজেলা
সাঘাটা বাংলাদেশের সর্ব উত্তরের রংপুর বিভাগএর গাইবান্ধা জেলার অন্তর্গত একটি উপজেলা।
সাঘাটা উপজেলার উত্তরে ফুলছড়ি উপজেলা, দক্ষিণে বগুড়ার সোনাতলা উপজেলা, পূর্বে যমুনা নদী দ্বারা জামালপুরের সাথে বিভক্ত ও পশ্চিমে গোবিন্দগঞ্জ উপজেলা।
সাঘাটা উপজেলার মোট ১০ টি ইউনিয়ন রয়েছে।২০১১ খ্রিস্টাব্দে অনুষ্ঠিত আদমশুমারীর প্রাথমিক হিসাব অনুযায়ী মোট জনসংখ্যা ২৩২১১৮ জন । জনগোষ্ঠির প্রধান ধর্মবিশ্বাস ইসলাম (৮৯ শতাংশ) ; এর পরেই রয়েছে হিন্দু ধর্ম (৯ শতাংশ)। বাকি ১ শতাংশ মানুষ বৌদ্ধ, খ্রিস্টান, অথবা অগ্নিউপাসক। মুসলমানদের মধ্যে অধিকাংশ সুন্নি মতাবলম্বী।
এখনে ৩৩ টি সরকারী শিক্ষা প্রতিষ্ঠান রয়েছে । এসবের মধ্যে কাজী আজহার আলি উচ্চ বিদ্যালয়, সাঘাটা পাইলট উচ্চ বিদ্যালয়, মুন্সীর হাট উচ্চ বিদ্যালয় ও কচুয়া হাট উচ্চ বিদ্যালয় উল্লেখযোগ্য শিক্ষা প্রতিষ্ঠান।
সাঘাটা উপজেলা মূলত কৃষি নির্ভর অর্থনীতির উপর নির্ভরশীল । এখানকার অধিকাংশ লোকই কৃষি কাজে যুক্ত । এখানকার প্রধান কৃষিজ ফসলের মধ্যে রয়েছে ধান ও পাট । এখানে আউশ, আমন, বোরো এবং ইরি ধান উৎপন্ন হয়ে থাকে।সাঘাটা উপজেলায় কোন সরকারি পাবলিক লাইব্রেরি না থাকলেও বে-সরকারী উদ্যোগে কয়েকটি পাবলিক লাইব্রেরি রয়েছে। এগুলোর মধ্যে মুন্সীর হাট পাবলিক লাইব্রেরি উল্লেখযোগ্য । ইহার কয়েক হাজার বই এবং নিজস্ব পাকা ভবন রয়েছে।
সাঘাটা উপজেলায় সড়ক, রেল ও নদী পথে যোগাযোগ ব্যবস্থা রয়েছে।
01। বোনারপাড়া জংশন
02। ভরত খলিী (বন্ধ)
সুন্দরগঞ্জ উপজেলা
সুন্দরগঞ্জ বাংলাদেশের গাইবান্ধা জেলার অন্তর্গত একটি উপজেলা।
সুন্দরগঞ্জ উপজেলা ৪১২.১৪ বর্গকিলোমিটার এলাকাজুড়ে বিস্তৃত। এই উপজেলার উত্তরে পীরগাছা উপজেলা, উলিপুর উপজেলা, দক্ষিণে গাইবান্ধা সদর উপজেলা ও সাদুল্লাপুর উপজেলা, পূর্বে চিলমারী উপজেলা ও চর রাজিবপুর উপজেলা, পশ্চিমে পীরগাছা উপজেলা, মিঠাপুকুর উপজেলা ও সাদুল্লাপুর উপজেলা।
সুন্দরগঞ্জ থানা ১৮৭৫ সালে প্রতিষ্ঠিত হয় । ১৯৮৩ সালে এটি উপজেলায় রূপান্তরিত হয় । এটি ১ টি পৌরসভা, ১৫টি ইউনিয়ন পরিষদ, ১১০টি মৌজা এবং ১৮৯টি গ্রাম নিয়ে গঠিত । এদের মধ্যে সুন্দরগঞ্জ শহর এলাকা দুটি মৌজা নিয়ে গঠিত । শহরটি ২০০৩ সালে পৌরসভায় রূপান্তরিত হয় । শহরের আয়তন ৫ বর্গকি.মি. ।
সুন্দরগঞ্জ'র নাম করণের সঠিক কোন তথ্য না থাকলেও বিভিন্ন জনশ্রুতি বা কিংবদিন্তর মাধ্যমে "সুন্দরগঞ্জ" নামটা পাওয়া যায়। এই জনপদের উপর দিয়ে তিস্তা , ব্রক্ষপুত্র নদ ও ঘাঘট নদী প্রবাহিত। কথিত আছে নদীর পার্শ্বে একটি গঞ্জ বা বাজার অবস্থান করতো। এবং ব্যবসা-বাণিজ্যের জন্য এই গঞ্জর নাম ডাক ছিল।গঞ্জের লোকজনের আচার-আচারণ, স্বভাব-চরিত্র এবং চেহারা সুন্দর থাকায় এ জনপদের নাম হয় সুন্দরগঞ্জ। আর একটি কিংবদিন্ত প্রচলিত আছে। তাতে বলা হয়েছে তাজ হাটের রাজা গোপাল রায় বাহাদুরের পুত্র ছিল সুন্দর লাল বাহাদুর। তিনি খাজনা আদায়ের জন্য অত্র এলাকায় আসতেন ও মেলার প্রচলন করেন।বলা হয়ে থাকে রাজার পুত্রের নাম অনুসারে এলাকার নাম হয় সুন্দরগঞ্জ। বর্তমান সুন্দরগঞ্জ থানা ১৮৭৫ সালে ভবানীগঞ্জের উত্তারাংশ এবং চিলমারী নিয়ে গঠিত।
জনসংখ্যা ৪,৬১,৯২০; পুরুষ ২,২৬,১১৮ (৪৮.৯৫%), মহিলা ২,৩৫,৮০২ (৫১.০৪%), মুসলিম ৮৯.৯৯%, হিন্দু ৯.৩০% এবং অন্যদের ০.৭১% ।
সাক্ষরতার হার ২৪.১% । পুরুষ ৩১.৯% এবং মহিলা ১৬.৫% । শিক্ষা প্রতিষ্ঠানঃ কলেজ ১২টি, মাধ্যমিক বিদ্যালয় ৬৬টি, মাদ্রাসা ৪৮টি, সরকারি স্কুল ১৪০টি প্রাথমিক, বেসরকারি প্রাথমিক বিদ্যালয় ৭৯টি, কমিউনিটি স্কুল ৯টি, স্যাটেলাইট স্কুল ৩৭টি, কারিগরী কলেজ (প্রস্তাবিত) ১টি।
সুন্দরগঞ্জ আব্দুল মজিদ সরকারি বালক উচ্চ বিদ্যালয়, সুন্দরগঞ্জ আমিনা সরকারি বালিকা উচ্চ বিদ্যালয়,সুন্দরগঞ্জ ডি ডব্লিউ সরকারি কলেজ ধুবনী কঞ্চিবাড়ি উচ্চ বিদ্যালয় এখানকার উল্লেখযোগ্য শিক্ষা প্রতিষ্ঠান ।
প্রধান পেশাসমূহঃ কৃষি ৪৮.৫৭%, কৃষি শ্রমিক ২৯.৬৪%, দিনমজুরি শ্রমিক ২.০৬%, বাণিজ্য ৬.৬৩.%, সেবা ২.৫৯%, মৎস্য ১.২৫%, অন্যান্য ৯.২৬% ।
জমি ব্যবহারঃ মোট আবাদযোগ্য জমি ৩৩২৩৪.০৯ হেক্টর, পতিত জমি ৪০৪.৬৯ হেক্টর । এক ফসলী ১২.২৯%, দ্বিফসলী ৭৪.২৯% এবং ত্রিফসলের জমি ১৩.৪২%; সেচের আওতায় আবাদি জমি ৭০% । 
কৃষকের মধ্যে ভূমি নিয়ন্ত্রণঃ ভূমিহীন কৃষক ৩৮%, স্বল্পজমির কৃষক ২৯%, মাঝারি জমির কৃষক ২৩% এবং ১০% ধনী কৃষক; মাথাপিছু আবাদি জমি ০.১০ হেক্টর । ;জমির মূল্যঃ প্রথম গ্রেড জমির বাজার মূল্য হেক্টরপ্রতি ৭৫০০.০১ টাকা । 
প্রধান শস্যঃ ধান, পাট, গম, চীনাবাদাম, তামাক, আখ, সরিষা, পেঁয়াজ এবং রসুন । বিলুপ্ত বা বিলুপ্তপ্রায় শস্যঃ তিসি, তিল, কৌন এবং বার্লি । প্রধান ফলঃ আম, কাঠাল, লিচু, কলা । মৎস্য, ডেইরি, পোল্ট্রিঃ পোল্ট্রি ২৫ , ডেইরি ৭, মৎস্য ১৭৫, হ্যাচারি ১ ।
উপজেলা স্বাস্থ্য কমপ্লেক্স ১, ইউনিয়ন সাব সেন্টার ৩, ফ্যামিলি ওয়েলফেয়ার সেন্টার ৪, কমুউনিটি ক্লিনিক ৫৫
রৌমারী উপজেলা
রৌমারী উপজেলা বাংলাদেশের কুড়িগ্রাম জেলার একটি প্রশাসনিক এলাকা।
এই উপজেলাটি বাংলাদেশের উত্তরের জেলা কুড়িগ্রামের দক্ষিণাংশে অবস্থিত। এর আয়তন ১৯৭.৮০ বর্গ কিলোমিটার। এর উত্তরে উলিপুর উপজেলা, দক্ষিণে চর রাজিবপুর উপজেলা, পূর্বে ভারতের আসাম এবং পশ্চিমে চর রাজিবপুর উপজেলা, চিলমারী ও উলিপুর উপজেলা।
প্রাচীনকালে এ অঞ্চলে প্রচুর পরিমাণে রুই মাছ পাওয়া যেত, এ কারণে এ অঞ্চলটি 'রুইমারী' নামে পরিচিত ছিলো; যা কালক্রমে রৌমারী নামে রুপান্তরিত হয়।১৯৪৭ সালের ভারত বিভাগের প্রাক্কালে আসামের মুসলমান সংখ্যাগরিষ্ঠ গোয়ালপাড়া জেলা পাকিস্তানের অন্তর্ভুক্ত করার দাবিতে রৌমারী সীমান্তের নিকট বড়াইবাড়ি নামক স্থানে মওলানা আবদুল হামিদ খান ভাসানী ও মানকাচরের আবদুল কাশেম মিয়া পাকিস্তান কেল্লা প্রতিষ্ঠা করেন এবং স্থানীয় যুবকদের সংঘবদ্ধ করে একটি মিলিশিয়া বাহিনী গঠন করেন। এই স্থানে একটি বিশাল মঞ্চ স্থাপন করে সাত দিন ধরে ঐ উঁচু মঞ্চে উঠে মওলানা ভাসানী লক্ষ লক্ষ মানুষের সমাবেশে ভাষণ দেন। মুক্তিযুদ্ধ চলাকালীন সময় সেক্টর কামান্ডার মেজর জিয়াউর রহমান, কর্নেল তাহের, উইং কমান্ডার হামিদুল্লাহ খান এবং আরও অনেকে পর্যায়ক্রমে এখান থেকে ১১নং সেক্টরে গেরিলা যুদ্ধ সংগঠন ও পরিচালনা করেন। এখানে মুক্তিযোদ্ধাদের প্রশিক্ষণ দেওয়া হতো এবং এখান থেকে চিলমারী, উলিপুর ও গাইবান্ধা জেলার বিভিন্ন এলাকায় অভিযান চালানো হতো। রৌমারীকে মুক্তাঞ্চল বলা হয় কারণ পাক হানাদাররা এ অঞ্চলে আসতে সাহস পায়নি।
মোট জনসংখ্যা ২,০০,২৯৯; পুরুষ- ৫০.৬২%, মহিলা- ৪৯.৩৮%
ঐতিহাসিক বড়াইবাড়ি (ভারত vs. বাংলাদেশ যুদ্ধের স্মৃতি, ৩ জনের "শহীদ স্মৃতিস্তম্ভ"), তুরা রোড, চানমারী (স্বাধীনতা যুদ্ধের স্মৃতিবহ)
ফুলবাড়ী উপজেলা, কুড়িগ্রাম
ফুলবাড়ী উপজেলা বাংলাদেশের কুড়িগ্রাম জেলার একটি প্রশাসনিক এলাকা।
এই উপজেলাটি বাংলাদেশের উত্তরে এবং কুড়িগ্রাম জেলার উত্তর পূর্বে অবস্থিত। এর আয়তন ১৫৬.৪০ বর্গ কিলোমিটার। এর পূর্বে নাগেশ্বরী উপজেলা এবং পশ্চিমে লালমনিরহাট উপজেলা ও দক্ষিণে কুড়িগ্রাম জেলা এবং উত্তরে ভারত।বিভিন্ন কারণে ফুলবাড়ী উপজেলাটি অনেক বিখ্যাত তারমধ্যে অন্যতম হলো ফুলবাড়ীতে অবস্হিত ফুলসাগর ও প্রেমসাগর নামে ফুলবাড়ী থানার উত্তরে হেলিপ্যাড এর সাথে দুটি রোমান্টিক জায়গা আছে যেখানে বিভিন্ন সিনেমার সুটিং হয় এর মধ্য"প্রেমের কেন ফাঁসি" সিনেমাটিও এখানে ধারণ করা হয় এই উপজেলাটির মুক্তিযোদ্ধারা মুক্তিযুদ্ধকালে শত্রুপক্ষককে বিভিন্নভাবে আক্রমন করে স্বাধীনতাযুদ্ধে বিশেষ অবদান রাখে।